
BY  DIE  JONGERES: 

Jongeres  wat  nog  geen  skeppingswerk  gepubliseer  het  nie  en  wat  hulle 
pogings  vir  beoordeling  en  bespreking  wil  voorlê  kan  sulke  werk  rig  aan: 
BY  DIE  JONGERES,  Posbus  57,  Pk.  Northcliff.  Ook  jongeres  met  letterkundige 
vraagstukke  kan  hulle  tot  dié  adres  rig. 

Waar  sulke  pogings  of  vraagstukke  dit  regverdig,  sal  daar  in  hierdie  rubriek 
op  geantwoord  word. 

Geen  briefwisseling  sal  egter  hieroor  met  die  insenders  gevoer  word  nie. 
Werk  wat  só  ontvang  word,  word  slegs  terug  gestuur  as  ’n  gefrankeerde 
koevert  daarby  ingesluit  word. 


VINCENT  VAN  DER  W E S T H U I Z E N : 
FRAGMENT  UIT  TERUGKOMS 


HERONTMOETING 

jy’t  maer  geword  maar  jy  was  jy 
ons  ou  verhaal  was  in  jou  oë 
al  het  jy  oor  ’n  kinderwa 
so  effens  weerloos  en  geboë 
gestaan  en  stil  met  hom  gelag 
die  klein  messias  van  jou  skoot 
ek  het  die  wa  by  jou  geneem 
en  na  ’n  koel  kafee  gestoot 

ons  het  gepraat  oor  hierdie  land 
se  donker  vaart  se  donker  doel 
en  ses  en  twintig  maande  het 
weer  tussen  ons  verby  gespoel 
ek  het  die  kind  by  jou  geneem 
my  lippe  het  sy  hoof  geraak 
en  sonder  dat  jou  oë  dit  merk 
het  ek  die  kruis  oor  hom  gemaak 

hoe  maer  het  jy  en  ek  geword 
hoe  het  die  tye  ons  gestroop 
tot  hierdie  dun  en  yl  gesprek 
van  woorde  wat  allenig  loop 
dat  ons  twee  eens  ’n  storm  was 
met  een  besielde  mond  kon  spreek 
die  reglemente  kon  verwaai 
en  mure  in  ons  vaart  kon  breek 

o kon  daar  weer  die  eenheid  wees 
al  was  dit  enkel  en  alleen 
die  dorre  woorderitseling 
die  dowwe  skuur  van  been  teen  been 
o kon  ons  weer  ’n  vuurtjie  bou 
ons  koue  hande  daaroor  sprei 
en  in  die  louerige  gloed 
die  afglans  van  ons  somer  kry 

maar  tussen  ons  goddank  vir  hom 
was  daar  jou  soepelsagte  loot 
om  ons  nuwe  reinheid  te  bewaak 
die  klein  messias  van  jou  skoot 


VERKEER 

herfsbruin  straat  na  herfsbruin  straat 

jy  wat  luister  ek  wat  praat 

jy  met  die  kinderwa  ek  met  die  seer 

en  die  dankbaarheid  vir  nog  hierdie  keer 

huis  na  huis  en  boom  na  boom 

aan  die  stad  se  yler  soom 

drentel  talm  drentel  aan 

jy  met  die  kinderwa  ek  met  die  waan 

dat  hoop  oor  wanhoop  triomfeer 

dat  die  son  na  die  plek  van  sy  opkoms  keer 

oë  en  stemme  weinig  meer 

selfs  geen  hande  hierdie  keer 

wat  het  ek  by  die  herfsbruin  hoek 

weer  in  jou  oë  en  jou  stem  kom  soek? 

voetjie  vir  voetjie  ’n  skaduwee 

talm  en  praat  ’n  minuut  of  twee 

voort  in  die  gloed  van  die  najaarson 

voort  na  die  niewers  o blink  beton 


GOUE  WOORDE 

jou  vriendskap  is  ’n  wonder 
waarvoor  ek  aldag  leef 
en  elke  dowwe  woord  vir  my 
’n  iets  om  na  te  streef 

ons  samesyn  is  enkeld 
vir  my  ’n  klein  heelal 
waarin  die  sterre  sirkel 
en  af  en  toe  een  val 

jou  oë  is  twee  verdriete 
waarin  die  son  verdwaal 
soos  sterre  tussen  riete 
met  elke  avondmaal 

jou  hande  hang  soos  palms 
wat  van  geen  water  weet 
wanneer  ons  elke  gister 
begrawe  en  vergeet 

ek  sweer  ek  is  ’n  digter 
maar  wie  sal  dit  erken 
tot  ek  my  goue  hande 
soos  wortels  grondwaarts  pen 

ek  sing  ’n  goue  storie 
maar  wie  sal  dit  verstaan 
voor  hierdie  blinde  wêreld 
in  goue  straal  vergaan 

ons  praat  oor  dood  en  lewe 
en  wat  daartussen  skuil 
onthou  jy  daardie  ambulans 
wat  deur  ons  woorde  huil? 

onthou  jy  daardie  engel 
een  middernag  toe  jy 
cn  ek  ’n  eenheid  was 
en  hoe  hy  ons  wou  skei? 

onthou  jy  daardie  aande 
die  oggend  se  lumier 
wat  deur  my  goue  woorde 
bars  soos  ’n  spaanse  stier? 

jy  praat  oor  lang-lang  dinge 
wat  lankal  moes  vergaan 
maar  gun  my  die  terugblik 
waar  ek  teen  steiltes  staan 

ons  dowwe  goue  woorde 
was  vonke  in  die  niet 
of  sterre  wat  op  aarde 
soos  klappers  moes  verskiet 

maar  jy  met  al  jou  woorde 
en  vonke  in  jou  oë 
herroep  die  skone  dinge 
en  aande  lank  vervloë 

vanaand  gaan  ek  weer  dronk  wees 
en  alles  suur  vergeet 
dalk  word  ek  weer  ’n  digter 
of  minstens  ’n  askeet 

maar  al  ons  goue  woorde 
sal  in  die  lug  bly  hang 
dalk  maak  dit  ander  later 
soos  ons  ook  bly  of  bang 


MY  HOND 


Ek  wil  vir  my  ’n  hond  kry, 

’n  regte  kafferbrak 
met  ore  soos  die  vlerke 
van  vlieë  deur  die  plak 
vermink,  en  met  ’n  krulstert, 
die  hare  kort  en  kroes, 
pateties  bang  en  lelik 
en  altyd  aan  die  koes. 

Ek  verg  van  hom  geen  durf  nie, 
geen  waaksaamheid  of  krag, 
hy  moet  geen  vegter  wees  nie, 
of  wagter  in  die  nag. 

Ek  verg  van  hom  geen  toertjies 
om  dinge  slim  te  doen  — 
koerante  dra,  deur  hoepels  spring, 
om  hand  te  gee  of  soen, 
maar  net  dat  hy  my  liefhet 
en  saamdraf  waar  ek  gaan 
oor  al  die  riffelrante 
en  paaie  ongebaan. 

Ek  eis  alleen  aanvaarding 
van  alles  wat  ek  is 
en  dat  hy  na  my  opsien 
waar  ek  ’n  hindernis 
en  doring  in  die  vlees  is 
vir  almal  wat  my  ken 
en  altyd  half  allenig 
die  agterstraat  verken. 

Ek  eis  net  adorasie 
waar  ek  so  dikwels  pronk, 
maar  dan  ook  waar  ek  neerslaan, 
magteloos  en  dronk. 

Ek  soek  alleen  ’n  wese 

mct  liefde  en  begrip 
wanneer  ek  skoppe  uitdeel 
of  struikel  oor  ’n  klip, 
dat  hy  my  nooit  verlaat  nie, 
dat  hy  my  nooit  verag 
en  dat  hy  nooit  sal  omdraai, 
maar  dáár  wees,  elke  dag. 
Ek  vra  dat  aan  die  einde 
van  al  my  soek  en  swerf 
hy  op  my  hopie  aarde 
sal  agterbly  en  sterf. 

ABEL  COETZEE:  DIE  SKRYWER 
EN  DIE  GEMEENSKAP  TEENOOR 
MEK  A AR 


Die  verantwoordelike  skrywer  moet  hom  voortdurend  reken- 
skap  gee  van  sy  verbondenheid  met  sy  gemeenskap  en  van  die 
wedersydse  verhoudinge  wat  uit  die  verbondenheid  voortspruit. 

Sonder  enkelinge  is  daar  geen  gemeenskap  moontlik  nie,  en 
sonder  gemeenskap  kan  die  enkeling  tans  nie  meer  bestaan  nie. 
Dit  beteken  dus  dat  enkeling  en  gemeenskap  so  heg  aan  mekaar 
verbonde  is  deur  allerlei  kultuurbande:  taal,  kultuur,  geskiede- 
nis,  stoflike  en  staatkundige  belange,  dat  die  een  — om  ’t  ewe 
watter  een  — sonder  die  ander  nie  meer  denkbaar  is  nie. 

Aan  die  grond  van  die  begrip  en  verskynsel  gemeenskap 
lê  die  gedagte  soos  een.  Dit  wil  dan  sê  ’n  gemeenskap  is  die 
geordende  bestaan  tesame  van  ’n  groep  gelykgeaarde  enke- 
linge  wat  voel  en  optree  soos  ’n  eenheid. 

Die  geestelike  inhoud  van  die  gemeenskap  hang  af  van  en 
word  geskep  deur  sy  enkelinge.  ’n  Gesonde  geestelike  lewe 
in  die  gemeenskap  word  geskep  deur  die  geestelike  bedrywig- 
hede  van  die  enkelinge.  Wat  deur  die  enkeling  geskep  word, 
word  die  gemeenskap  bewaar  en  oorgedra  aan  die  opeenvol- 
gende  geslagte  in  die  vorm  van  tradisie:  instellings,  gewoontes, 
geloofsopvattings,  verbeeldingsprodukte  soos  kunsskeppings. 

Die  gemeenskap  is  dus  iets  wat  gemaak  word  deur  die  enke- 
linge  wat  daaraan  behoort,  nie  net  sy  bestaan  as  verskynsel 
nie,  maar  ook  sy  geestelike  inhoud  waardeur  sy  bestaan  en 
voortbestaan  moontlik  gemaak  word. 

Aan  die  anderkant:  die  enkeling  word  in  ’n  gemeenskap  in 
gebore,  word  deur  die  gemeenskap  in  stand  gehou  en  gevoed 
na  liggaam  en  gees.  Wat  van  die  enkeling  word,  hang  groten- 
deels  af  van  wat  in  die  gemeenskap  aanwesig  is  aan  gangbare 
tradisie.  Deur  dus  saam  te  woon,  georden  saam  te  woon,  met 
ander  enkelinge  word  die  enkeling  se  bestaan,  geestelik  en 
stoflik,  beveilig,  gevorm,  en  in  die  bedding  van  die  gemeenskap 
kry  die  enkeling  se  bestaan  betekenis. 

Georden  saam  woon  in  ’n  gemeenskap  beteken  dat  daar  be- 
paalde  bestaansvorms  of  gedragspatrone  of  voorskrifte  is  om 
vrugbaar  saam  te  kan  woon  waaraan  die  enkeling  hom  vry- 
willig  moet  onderwerp.  Gedragsvoorskrifte  beteken  hier  dat 

elke  enkeling  in  sy  optrede  as  gemeenskaplike  wese  sy  mede- 
genote  van  sy  gemeenskap  in  ag  moet  neem.  Die  enkeling  moet 
hom  dusdanig  gedra  dat  sy  genote  gewillig  sal  wees  om  verder 
met  hom  gemeenskaplik  saam  te  woon,  en  sy  gedrag  moet  ander- 
syds  nie  die  saamwoon  as  gemeenskap  in  gevaar  stel  nie.  Dit 
beteken  dan  dat  die  enkeling  vrywillig,  gekondisioneer,  of  onder 
dwang  sy  eie  optrede  aan  bande  moet  lê.  Anders  gestel  beteken 
dit  dat  hy  sy  eie  vryheid  van  optrede  aan  bande  lê.  Binne  die 
grense  van  sy  bande  geniet  hy  verder  volkome  vryheid  van 
optrede  in  die  raamwerk  van  sy  gemeenskap.  In  ruil  vir  bande- 
lose  vryheid  kry  die  enkeling  dus  binne  die  gemeenskap  gebonde 
of  ingeperkte  vryheid  te  same  met  geborgenheid  in  die  groep. 
En  die  vreemde  daarvan  is  dat  die  enkeling  hom  met  hierdie 
ruil  gelukkiger  voel  as  met  die  besit  van  bandelose  vryheid 
buitekant  die  gemeenskap.  Dit  wil  dus  skyn  of  die  enkeling 
vergelykenderwys  meer  waarde  heg  aan  geborgenheid  in  die 
groep  as  aan  die  bandelose  vryheid  buitekant  die  groep.  Dis 
belangrik  om  te  onthou  dat  die  voorskryf  van  gedragsvorms, 
die  inperking  van  vryheid  nie  wispelturig  of  despoties  is  nie, 
maar  dit  geskied  om  die  groepsbestaan  moontlik  te  maak  en  te 
beveilig. 

Georden  saam  tc  leef  het  ’n  tweede  aspek:  binne  die  omvang 
van  die  gemeenskap  vind  ’n  spesialisering  van  funksies  of  be- 
drywighede  ten  behoewe  van  die  groep  plaas:  ons  kry  hande- 
laars,  handwerkers,  amptenare,  vak-  en  beroepslui,  die  s.g.  kul- 
tuurwerkers  ( onderwysers,  predikante,  voorligtingsbeamptes. 
welsynswerkers,  kunstenaars  en  leiers  van  die  vermaak,  ens.). 
Maar  nog  meer:  die  gemeenskap  is  gewillig  om  aan  bepaalde 
funksionele  groepe  betreklik  groter  regte  en  vryhede  te  gun: 
groter  salarisse,  groter  vryspraak,  langer  diensjare,  korter  diens- 
ure,  meer  vrye  tyd,  ens. 

Onder  díe  funksionele  groepe  vind  ons  ook  die  skrywers. 
En  net  soos  alle  funksionele  groepe,  het  ook  die  skrywers  ’n 
duidelikc  taak  om  te  vervul.  Elke  soort  gemeenskap  roep  sy  eie 
en  cicsoortige  geestclike  en  maatskaplike  wrywinge  te  voorskyn. 
Elke  kultuurgemcenskap  wek  in  eie  geledere  sy  eie  antipool.  Die 
geestelike  funksie  van  die  antipool  is  om  aan  die  maatskappy 
’n  beeld  voor  te  hou  van  die  gevolge  van  ’n  oningeperkte  wer- 
king  van  dic  bepaalde  kultuurgroep  se  inherente  eienskappe  as 
gcmeenskap.  Met  ander  woorde,  in  die  antipool  kry  die  gemeen- 
skap  hom  self  te  sien  indien  hy  sou  siek  word  aan  sy  eie  krag, 
d.w.s.  wat  sal  gebeur  as  sy  krag  toegelaat  sou  word  om  sonder 
maat  te  funksioneer  of  te  verwilder.  Dít  is  wat  bedoel  word  met 
die  uitdrukking  dat  elke  gemeenskap  behocfte  het  aan  opbou- 
ende  kritiek  ten  einde  gesond  te  kan  bly  voort  bestaan. 

Nou  is  dit  so  dat  die  skeppende  kunstenaars  van  ’n  volk  baie 
nou  verbonde  is  aan  die  volk  se  kulturele  antipool.  Dit  beteken 
ook  dat  die  kunstenaar  een  van  die  funksionele  groepe  is  wat 
met  swak  bande  aan  die  gemeenskap  verbonde  voel,  so  seer  dat 
juis  kunstenaars  dikwels  die  gemeenskapsmens  of  die  burgerlike 
volksgroepe  verfoei  en  minag.  Dit  beteken  ook  dat  menige  kuns- 
tenaar  waarskynlik  vir  die  grootste  gedeelte  skep  uit  die  gedeelte 
van  sy  gees  wat  teen  die  maatskappy  in  opstand  is,  en  daarom 
word  sy  optrede  heel  dikwels  anti-sosiaal. 

Die  wedersydse  verbondenheid  van  enkeling  en  gemeenskap 
is  dat  die  skeppende  enkeling,  die  kunstenaar,  díe  lid  is  van  ’n 
gemeenskap  wat  die  gevaarpunte  in  die  samestelling  van  die 
gemeenskap  insien,  die  eienskappe  wat  in  hulle  botviering  die 
enkeling  kan  verwoes  — geestelike  en  stoflik  — en  wat  der- 
halwe  kan  uitloop  op  die  verwoesting  van  die  gemeenskap  self. 
En  hy  eien  hom  toe  die  reg  om  dit  wat  hy  sien,  sonder  beperking 
in  te  bou  in  sy  skeppingswerk. 

Die  gemeenskap,  daarenteen,  sien  die  teenoorgestelde,  nl. 
die  eienskappe  by  die  enkeling  wat  anti-maatskaplik  is,  en  wat 
by  bandelose  botviering  eweneens  kan  uitloop  op  die  verwoesting 
van  die  gemeenskap  en  by  implikasie  die  verwoesting  van  die 
enkeling  self.  Waar  die  gemeenskap  by  een  van  sy  funksionele 
groepe  die  eienskappe  in  oordrewe  vorm  waarneem  wat  moet 
lei  tot  vernietiging  van  die  gemeenskap,  daar  eien  die  gemeen- 
skap  hom  die  reg  toe  om  bestuurlik  enkelinge  aan  bande  te  lê. 
Ons  kry  dus  twee  wesenlikhede  wat  teenoor  mekaar  staan, 
elkeen  met  verwoestende  moontlikhede  in  hom,  elkeen  geroepe 
om  sy  teenparty  se  verwoestingsmoontlikhede  aan  te  voel  en  te 
openbaar,  om  sodoende  besinning  te  bring,  sanering,  en  ’n  ge- 
sonde  voort  bestaan, 

Waar  die  gemeenskap  hom  nou  as  staatsgemeenskap  bedreig 
voel  in  sy  voort  bestaan  juis  deur  die  optrede  van  die  een  of 
ander  funksionele  groep,  daar  is  dit  dood  natuurlik  sy  plig  en  sy 
reg  om  staatsbestuurlik  die  betrokke  funksionele  groep  aan 
bande  te  lê.  Sy  veiligheid  vereis  dit.  En  as  die  staat  dit  dusdanig 
nodig  vind  om  sy  kunstenaars  se  vrye  uiting  in  te  perk,  dan 
beteken  dit  dat  die  staat  hom  begewe  op  ’n  glipperige  gebied: 
die  wêreld  van  geestelike  dinge,  van  waardes,  van  verhoudinge 
■ — dinge  wat  moeilik  vas  te  vang  is  in  wetgewing  as  daardie 
wetgewing  nie  die  rigting  inslaan  van  absoluutheid  nie.  As  die 
staatsbestuurlike  groep  hom  normaalweg  tog  in  daardie  rigting 
beweeg,  beteken  dit:  óf  die  staatsbestuurlike  groep  beweeg  in 
die  rigting  van  magsbegeerte,  d.w.s.  outokrasie,  óf  die  staats- 
bestuurlike  groep  sien  die  dreigende  gevaar  van  verwildering 
en  verval  so  helder  en  duidelik  dat  hy  sy  plig  teenoor  die  ge- 

meenskap  sou  versaak  indien  hy  nie  inperkend  sou  ingryp  nie. 
! Waar  hierdie  verwikkelinge  plaasvind  het  die  betrokke  funk- 
sionele  groep  wat  so  nadelig  getref  word  deur  die  inperkende 
optrede  van  die  gemeenskap  natuurlik  die  taak  om  voort  te  gaan 
[|  met  sy  funksie.  Om  op  te  hou  funksioneer  as  funksionele  groep, 
j sou  beteken  die  verdwyning  van  die  groep  en  die  ontwrigting 
I van  die  samelewing.  Wil  hy  in  opstand  kom  teen  die  inperkinge, 
kan  hy  dit  slegs  doen  in  terme  van  sy  eie  funksie.  M.a.w.  die 
I skeppende  kunstenaar  (afgesien  van  sy  niedium)  se  funksie 
is  bloot  om  te  skep  — niks  meer  en  niks  minder  nie.  Word  hy 
nou  getref  deur  inperking,  dan  bly  sy  funksie  nog:  skep.  Skep 
of  verdwyn  as  kunstenaar.  Sodra  die  kunstenaar  byv.  deur  en 
in  geselskap  van  drukgroepe  in  die  volksraad  ( landbestuurlike 
groep  se  funksie)  verandering  probeer  bewerkstellig,  begewe 
hy  hom  op  die  terrein  van  ’n  ander  funksionele  groep  — die 
partypolitieke  — en  dan  word  sy  optrede  die  van  die  politikus. 
Optrede  in  hierdie  rigting  maak  hom  gewoonlik  futloos  vir  sy 
eiesoortige  funksie.  As  kunstcnaar  is  hy  gebonde  om  deur  sy 
kunsskeppinge  sy  saak  te  stel  binne  in  die  perke  wat  aan  hom 
gelaat  word  deur  inperkende  voorskrifte.  Ek  hoef  maar  daarop 
te  wys  dat  die  skeppingswerk  van  Multatuli,  Vondel  e.a.  ’n  baie 
groter,  effektiewer  en  duursamer  uitwerking  gehad  het  as  watter 
protesoptog  of  manifesvoorlegging  ook  al.  En  verder:  die  ver- 
antwoordelike  kunstenaar,  die  werklike  kunstenaar  wat  deur  sy 
volk  aanvaar  word  as  sodanig,  hy  staan  altyd  vanself  buitekant 
en  bokant  enige  inperkinge.  Die  gees  ken  geen  bande  nie,  is  tot 
alle  vryheid  in  staat,  en  beskik  oor  die  godlike  mag  om  uit  te 
styg  bokant  tydelike  omstandighede.  Dink  maar  daaraan  dat  die 
Kaapse  Maleier  in  sy  ingeperkte  toestand  as  slaaf  wat  onder- 
horig  was  aan  die  aandklok  sy  vryheid  gevind  het  in  die  Maleise 
volksverhaal  wat  welig  gebloei  het,  om  bykans  uit  te  sterf  ná 
opheffing  van  slawerny  en  aandklok.  Dit  gebeur  ook  elders  in 
die  wêreld. 

’n  Laaste  gedagte.  Orals  waar  die  cnkeling  se  belange  te 
staan  kom  teen  die  belange  van  die  gemeenskap,  was  dit  nog 
altyd  so  dat  die  enkeling  moes  toegee  en  die  wyk  neem.  Die 
enkeling  kan  vooruit  weet  dat  hy  in  sy  swakheid  nie  opgewasse 
is  teen  die  saamgesnoerde  krag  van  die  gemeenskap  nie. 

Waar  dit  nou  in  ons  volksgemeenskap  gebeur  dat  die  uiterste 
vryheid  van  bcpaalde  kunstenaars  in  bepaalde  rigtings  in  beslag 
gelê  is,  moet  ons  as  verantwoordelike  volksgenote  aanvaar  dat 
die  staatsbestuurlike  funksionele  groep  dreigende  gevare  vir  die 
gemeenskap  sien  groci  wat  net  op  díe  manier  bekamp  kan  word. 
Ons  moet  aanneem  dat  die  optrede  in  goeie  trou  geskied  en  dat 
inperkinge  óf  net  tydelik  sal  wees  óf  net  in  die  allernoodsaak- 

likste  gevalle  toegepas  sal  word.  Intussen  word  elke  kunstenaar 
in  ons  land,  of  hy  deel  gehad  het  aan  die  manifes  of  nie,  gemaan 
om  voort  te  gaan  met  sy  funksie:  skepping,  en  om  by  sy  skep- 
ping  as  volwasse  verantwoordelike  volksgenoot  die  inperkings 
in  ag  te  neem  waarmee  hy  moet  saam  leef.  Nêrens  in  die  be- 
trokke  wetgewing  word  die  kunstenaar  se  gewetensvryheid 
ingekort  nie;  eerder  word  hy  geroep  om  deur  die  volvoering  van 
sy  funksie  só  op  te  tree  dat  hy  die  gemeenskap  gesond  help 
bestendig. 


[ Voorsittersrede  op  die  Hoofbestuursvergadering  van  die 
Afrikaanse  Skrywerskring,  op  17  Mei  1963  in  Pretoria.  Hierdie 
rede  is  eenparig  deur  die  vergadering  van  verteenwoordigers 
aanvaar  as  beleidstelling  van  die  Afrikaanse  Skrywerskring, 
met  die  opdrag  om  dit  na  buite  bekend  te  laat  stel.] 

EDWIN  DE  KOCK:  TWEE  GEDIGTE 


SONNET 

Dic  wéreld  wring  my  as  ek  na  jou  kyk 
en  weet  die  groot  verskrikking  van  die  eeue 
wag  op  my,  ’n  nag  waarin  die  lyk 
van  al  my  liefde  lê.  Dan  sal  die  meeue 
nog  seker  die  wit  kringende  ure  sny, 
laag  oor  die  see  se  eindelose  spraak, 
en  bosse  sang  of  stapels  berge  bly 
waar  skoonheid  aan  die  hart  se  deernis  raak. 

Maar  dan  sal  al  die  lentes  wat  ek  was, 
vol  jare  en  die  wonder  wat  sou  kom 
met  alle  sieraad  — bont,  gebreekte  glas  — 
op  daardie  heenreis  van  jou  gaan  en  stom 
taan  in  my,  tesame  met  die  lig 
waarna  my  dae  hul  gesigte  rig. 

’n  mondjievol  afrikaans 

Van  uit  die  woorde  groei  ’n  plaas  vol  stemme, 
met  die  reuk  van  grond,  en  leef  op  hierdie  uur 
gestorwe  jare  met  hul  woeling  weer. 

My  vader  uit  sy  kis  is  op  die  lande 

en  jeugdig  roep  hy  oor  sy  rooibont  span, 

en  ma  — ’n  duisend  boerevrouens  — bak  haar  brood. 

Die  toegegroeide,  boomversmoorde  huis 

se  grou  fatsoen  is  twintig  jaar  gelede 

(voordat  die  wattelbos  so  gulsig  was) , 

terwyl  die  onvermoeide  son  en  maan 

ons  toeploeg  in  hul  glinsterende  vore, 

wat  wyer  as  die  brein  se  kringe  trek, 

en  skelle  spreeus  ons  koggel  op  die  werf. 

lets  lewe  deerlik  diep  in  elke  woord 
en  bind  jou  skielik  aan  jou  eie  soort. 

W.  J.  BADENHORST:KUNS  EN 
KONTROLE 


In  haas  al  ons  nuusblaaie  het  die  protes  van  honderd  skrywers 
teen  die  Publikasiewet  gepryk.  In  hierdie  geskrif  word  beswaar 
gemaak  teen  enige  vorm  van  kontrole  vir  skrywer  en  kunstenaar. 
Dis  die  bekende  standpunt  dat  die  kunstenaar  in  sy  skepping 
totaal  vrye  bestaan  voer  en  dat  geen  wet  of  eis  van  buite  op 
hom  mag  afgedwing  word  nie,  want  hy  dra  die  wet  en  die  norm 
in  homself,  is  soewerein  in  skeppingsmoment. 

Ons  sou  dit  kon  toegegee  het  as  die  kunstenaar  sondelose 
skepsel  of  supermens  was,  nie  blootgestaan  het  aan  ontaarding 
en  verwildering  in  eie  boesem  nie.  Maar  so  is  dit  beslis  nie  — 
geen  halfgod  of  bo-aardse  wese  is  hy  nie,  net  gewone  mens 
soos  elkecn  van  ons,  wel  bcgunstig  met  besondere  gawe  aan 
passie,  verbeelding,  visie,  ens.,  maar  in  sy  diepste  wese  gevalle 
mens,  ope  prooi,  soos  alle  mense,  vir  oorrompeling  deur  die  bose. 

Hoe  kan  hy  dan  ooit  in  lewe  of  skepping  normatief  in  homself 
wees?  Geen  skepsel  kan  dit  wees,  net  Een,  nl.  God. 

Eis  die  kunstenaar  dus  vryheid  om  die  siel  uit  te  stort,  intuïtief 
en  spontaan,  suiwer  soos  dit  is,  kan  hierdie  vryheid  nooit  abso- 
luut,  soewerein  wees  in  dié  sin  dat  daar  vir  hom  geen  eksterne 
norm  geld  nie;  ook  vir  hom  bly  uiteindelik,  soos  vir  alle  Chris- 
tenmense,  die  Hoogste  Norm  geldig  — d.w.s.  as  hy  wel  erken 
en  aanvaar  dat  hy  binne  die  kring  van  die  Christelike  lewen- 
sfeer  val  en  wil  lewe. 

En  dit  is  nou  waarop  kontrole  neerkom:  dat  ons  baie  duidelik 
aan  ons  skrywers  en  kunstenaars  die  eis  stel  dat  hulle  hierdie 
Norm  nie  sal  aanrand  of  skend  nie.  Dat  dit  kan  gebeur,  inder- 
daad  ook  herhaaldelik  gebeur,  blyk  duidelik  in  ons  moderne 
kuns;  soveel  skrywers  en  kunstenaars  toon  ondubbelsinnig  dat 
die  verwildering,  ontaarding  van  ons  tyd  hulle  ook  diep  in  die 
siel  getref  het,  sy  donker  kolle  op  hulle  werk  afklad  — dat  hulle 
dus  nie  meer  skerp  ingestel  is  op,  uiters  sensitief  is  vir  die  in- 
spraak  en  kontrole  van  daardie  Hoogste  Norm  nie.  En  daarmee 
saboteer  hulle,  soos  elkeen  van  ons  wat  nie  suiwer  en  verhewe 
lewe  in  hierdie  krisisuur  van  ons  bestaan,  die  Christelike 
lewenskode. 

Want  laat  ons  dit  kaal  en  reguit  aan  mekaar  sê:  die  Westerse 
wêreld  staan  in  ’n  verskriklike  uur  van  beslissing;  vir  ons  in 
Suid-Afrika  is  die  dag  van  afrekening  moontlik  nog  nader! 
En  wat  is  hierdie  krisis?  Dis  die  roekelose  uitdaging  van  die 

Ooste,  die  Kommunisme  en  die  heidendom;  en  die  stryd  gaan 
om  niks  minder  as  die  voortbestaan  van  die  Christelike  lewens- 
beskouing  met  sy  norme;  dit  het  vir  ons  geword  ’n  saak  van 
lewe  en  dood,  om  te  staan  en  te  sterwe  vir  hierdie  waardes, 
norme  wat  deursny  tot  alle  lewensvlakke,  die  kuns  nie  uitge- 
sonder  nie. 

Sedert  die  Renaissance  het  die  kunstenaar  feesgevier  in  onge- 
skonde  vryheid,  het  hy  gearbei  en  geskep  met  die  steeds  groei- 
ende  magsbesef  van  ’n  Shelley  dat  ,,poets  are  the  legislators 
of  the  world”.  Met  al  die  aanslae  wat  sedertdien  deur  die  eeue 
op  die  Christelike  lewensorde  in  naam  van  die  kuns  gemaak  is, 
was  daar  gelukkig  nooit  die  onmiddellike  gevaar  dat  hierdie 
lewensbeskouing  van  die  Westc  in  die  hart  die  doodsteek  kon 
kry  nie.  Maar  in  die  twintigste  eeu  het  die  storm  oor  ons  los- 
gebars,  staar  brutale  vernietiging  ons  in  die  gesig,  beleef  ons 
beskawing  ’n  krisis  soos  nog  nooit  tevore  nie.  Die  swaard  lê  aan 
die  keel  van  elkeen  — ook  die  kunstenaar! 

Verby  is  die  rustige  dae  van  die  Tagtiger-Standpunt  dat  die 
kuns  outonome  lewensverskynsel  is,  skoonheid  net  terwille  van 
die  skoonheid.  Vir  ons  het  die  lewe  geword  tot  een  groot  totali- 
teit  waar  alles  tot  eenheid  saamgevloei  het,  ook  die  kuns  in 
onafskeibaarheid  ingeweef  is.  Midde  in  hierdie  felle  branding 
van  ons  tyd  staan  dus  ook  die  kunstenaar  saam  met  ons.  In  sy 
skeppende  werksaamheid  lewe  hy  mee,  vervul  hy  so  ’n  uiters 
belangrike  taak  en  dra  hy  groot  verantwoordelikheid:  want  hy 
spreek  daeliks  oor  die  sinvolheid  van  lewe  en  bestaan  tot 
duisende  kinders  en  jongmense  op  ons  skole  en  universiteitc  en 
elders;  of  word  sy  boodskap  beluister  deur  ’n  kleiner  groep, 
dit  bly  ’n  ernstige  verantwoordelikheid  in  hierdie  dae  van  krisis. 

En  kan  hy  nou  maar  as  enkeling  wat  nie  norm  in  homself 
kan  wees  nie,  spreek  wat  hy  wil  en  soos  hy  wil?  Sou  dit  nie 
’n  soewereine  hoogheid  wees  wat  grens  aan  vergoddeliking 
van  die  kunstenaar  nie? 

Dis  duidelik  — hierdie  krisis  waarin  ons  staan,  dwing  ons 
tot  hernude  besinning  oor  die  funksie  en  norme  van  ons  kuns. 
Dat  die  kuns  sy  eie  norme  het,  sal  niemand  wil  ontken  nie: 
maar  wel  kan  die  vraag  gestel  word  in  hoeverre  hierdie  norme 
so  absoluut  en  outonoom  is  dat  hulle  geen  verband  verdra  met 
ander  lewensnorme  nie.  Sou  hulle  so  soewerein  en  af  in  eie  kring 
bestaan  dat  hulle  geen  rekening  hoef  te  hou  of  respek  te  toon 
vir  ander  norme  nie?  Om  aanduiding  te  gee  van  wat  ek  hier 
bedoel,  verwys  ek  na  die  onlangse  polemiek  in  Die  Huisgenoot 
oor  die  roman,  ,,Lobola  vir  die  Lewe”  deur  André  P.  Brink. 

Dr.  F.  E.  J.  Malherbe  beskuldig  die  skrywer  van  ,,seksbe- 
heptheid,  seks  wat  oral  bygesleep  word”;  en  vervolg  dan:  ,,En 

die  matelose  (sal  ons  sê)  grofheid.  Daar  is  die  (óók  bekende) 
bravour  om  geslagsdinge  op  hul  naam  te  noem.”  i Gerrit  du 
Plessis  van  Durban  praat  van  ..sinsgehele  en  beelde  wat  plat- 
weg  obseen  is.”  2 Teen  hierdie  beskuldigings  verweer  Brink 
hom  met  die  eenheidsbeginsel  in  die  kuns:  „Die  verskil  tussen 
pornografie  en  letterkunde  is  immers  onder  meer  juis  dat  in 
laasgenoemde  onderdele,  beelde  ens.  wat  afsonderlik  obseen  mag 
aandoen,  opgeneem  word  in  ’n  noodsaaklike  geheelverband.”  3 
M.a  .w.,  alles  wat  integreer,  funksioneel  tot  eenheid  opgaan  in 
die  groot  totaal  . — hoe  obseen,  plat,  grof,  smerig  ookal  is 
op  sy  plek  in  die  kunsskepping.  As  dit  die  volle  waarheid  is, 
beteken  dit  verabsolutering  van  ’n  kunsbeginsel  — die  vrypas 
aan  ’n  skrywer  om  booshede  te  begaan  onder  hierdie  dekmantel 
sonder  hom  die  minste  te  steur  aan  fundamentele  lewensnorme 
binne  die  Christelike  verband. 

En  wanneer  dit  kom  in  hierdie  roman  tot  uitlatings  soos  die 
volgende:  ,,Ek  sê  jou,  die  liewe  Here  self  sou  maar  dêm  min 
uitgerig  het  as  hy  my  lewe  gehad  het”,  en,  „hy  staan  misrawel 
by  die  venster,  ’n  vervalle  Christus”,  is  daar  meer  op  die  spel 
as  dat  „dit  opgeneem  word  in  ’n  noodsaaklike  geheelverband”; 
want  hier  word  die  Christelike  norm  van  eerbied  vir  die  Hoëre 
beslis  oorskry.  En  daarom  fouteer  Gerrit  du  Plessis  ook  as  hy 
beduie  dat  sulke  uitlatings  ,,slegs  uit  Calvinisties-dogmatiese 
oogpunt  grof  en  vergesog  is  — nie  uit  ’n  literêre  oogpunt  nie.” 

Laat  ons  ook  hiermee  nie  ’n  fout  maak  nie:  die  obsene,  banale 
en  growwe  in  die  werklike  lewe  lewer  eweneens  geen  paspoort 
aan  die  kunstenaar  om  dit  onder  dekking  van  die  integrasiebe- 
ginsel  en/of  van  ,,absoIute  eerlikheid”  net  so  naak  en  aanstoot- 
lik  in  sy  kuns  uit  te  stal  nie.  Ook  hier  bly  die  eis  stilering,  is 
daar  grense  wat  nie  skaamteloos  oorskry  mag  word  nie. 

In  hierdie  tyd  van  verwildering  en  ontaarding  van  seksmania 
en  grofheid  wat  ook  die  kunstenaar  kan  besmet,  moet  hy  waak 
daarteen  dat  sy  kuns  nie  dieselfde  bose  weg  opgaan  nie.  Die 
Afrikaanse  letterkunde  is  nou  die  dag  nog  beskuldig  daarvan 
dat  dit  te  sitkameragtig  en  preuts  vertoon;  intussen  het  dit 
fluks  verskuif  na  die  kombuis  en  agterplaas  om  daar  heel  naïef 
rond  te  vroetel  in  ongure  geur  en  atmosfeer,  die  werklikheid  te 
kopieer. 

In  hierdie  omstandighede  en  gesien  die  krisis  waarin  ons  ver- 
keer,  verwelkom  ek  die  Raad  van  Beheer  oor  Publikasies.  Dis  ’n 
noodsaaklike  en  positiewe  poging  van  ons  Regering  om  ons 
kuns  te  beskerm  teen  verwildering. 

1 Die  Huisgenoot,  15  Feb.  1963. 

2 Ibid.,  15  Maart  1963. 

3 Ibid.,  29  Feb.  1963. 

RENZIEA.  COETZEE:  HY  SAL 
VOORSIEN 


'n  Kunstenaar  het,  met  sy  kennersoog, 
my  lewensstrand  deursoek  vir  seldsaamheid. 

Hoe  hoopvol  het  hy  nie  gesnuffel;  hoog 
en  laag  gefynkam  . . . Skulpe  rondgeskop: 
vergeefs  . , . Teleurgesteld,  met  stil  verwyt 
het  hy  vertrek.  My  hart  het  traag  geklop  . . . 

Tog  sing  ek  weer!  Breek,  branders!  Winde,  waai 

totdat  'n  pêreloesterskulp  eendag 

ook  hier  sal  uitspoel,  waar  my  alles,  saai 

en  nikswerd,  lê!  Die  skat  wat  kan  bekoor 

het  ons  te  gou  begeer,  te  vroeg  verwag; 

maar  wegdraai  durf  ek  nooit;  nooit  moed  verloor. 

FRED  WALEWIJN:  DIE  FABEL 


In  ons  strewe  om  altyd  maar  aktueel  te  wees,  vergeet  ons  gou 
dié  genres,  wat  deur  ’n  anders  gerigte  belangstelling  op  die 
agtergrond  geraak  het.  In  waarheid  is  hulle,  by  ’n  groot  ge- 
deelte  van  die  publiek  nog  op  die  voorgrond.  Ek  dink  aan  die 
miljoene  Franse  kinders  wat  nog  dag  in  dag  uit  die  fabels  van 
La  Fontaine  van  buite  leer,  en  hulle  die  hele  lewe  met  hulle 
saamdra  as  sou  daar  nooit  ’n  Superville  of  ’n  Paul  Eluard  be- 
staan  het  nie.  En  sporadies  duik  die  vergete  genre  weer  op.  Dink 
maar  aan  Uys  Krige  wat  nog  nie  so  lank  gelede  nie  weer  ’n 
fabel  gepubliseer  het.  In  die  kuns  en  die  literatuur  is  ’n  genre 
nooit  volledig  dood  nie.  Dit  lewe  verder  langs  die  gragkante 
van  die  groot  paaie,  in  afwagting  dat  dit  daar  weer  ontdek 
word  deur  ,,  vernuwers”  wat  ,,voorIopers”  tot  die  regverdiging 
van  hul  pogings  nodig  het.  So  ’n  kanniedood-genre  is  die  fabel. 

WAT  DIE  FABEL  IS  - WAT  HY  NIE  IS  NIE 

Die  skoolmeester  vertel  ons:  dic  woord  fabel  kom  uit  die  latyn 
fabula  en  fabula  kom  van  die  werkwoord  fari  wat  spreek,  praat 
beteken.  Fabel  beteken  dus  verhaal,  nie  noodsaaklik  dierverhaal 
nie.  Hy  kan  wees: 

1.  óf  ’n  verdigte  verhaal  in  die  algemeen; 

2.  óf  ’n  verhaal  uit  die  natuurlewe,  veral  die  dierlewe,  wat  kan 
toegepas  word  op  die  mens. 

La  Fontaine,  in  sy  opdrag  van  sy  Fabels  aan  die  Dauphin 
vertel  ons:  ,,Je  me  sers  d’animaux  pour  instruire  les  hommes  — 
ek  gebruik  diere  om  die  mense  te  onderrig”.  ’n  Korter  en  beter 
bepaling  van  die  fabel,  in  sy  volmaakste  vorm,  is  daar  nie.  Want 
selfs  sy  didaktiese  karakter  is  aangedui,  iets  wat  in  die  definisie 
van  die  skoolmeester  nie  te  vinde  was  nie. 

Om  die  mens  nou  te  kan  ,,instruire”  tree  diere,  soms  ook 
plante,  selfs  sake,  en  ’n  enkele  keer  . . . mense  self  as  handelende 
en  sprekende  persone  op.  ’n  Tipiese  voorbeeld  van  ’n  saakfabel 
is  Le  pot  de  terre  et  le  pot  de  fer  ( Die  erdepot  en  die  ysterpot ) 
en  van  ’n  mensfabel  L’Ivrogne  et  sa  femme  (Die  suiplap  en  sy 
vrou)  van  La  Fontaine. 

By  die  oorsprong  van  die  fabel  lê  die  nadruk  egter  nie  op  die 
didaktiek  en  die  moralisasie  nie,  maar  op  die  epiek.  Algemeen 
word  aanvaar  dat  dié  oorsprong  Oosters  is.  Reeds  die  figuur 

van  die  Lceu  wys  daarop.  Die  Oergermane  het  hom  nie  geken 
nie.  By  hulle  was  die  Beer  die  koning  van  die  diere.  Dink  aan 
die  hoofstad  Berlyn  en  die  Beer  in  sy  wapcn  en  vlag. 

Die  belangstelling  van  die  Oud-Oosterse  volke,  veral  die 
Indiërs,  vir  die  dierverhaal,  sou  in  verband  staan  met  die  metem- 
psigose,  reïnkarnasie  of  sielsverhuising.  Van  die  oomblik  dat 
aanvaar  word  dat  die  siel  van  ’n  mens,  na  ’n  sondige  bestaan 
in  een  of  ander  dier  kan  oorgaan,  word  die  sedes,  gedagtcs  en 
gedragings  van  dic  diere  bestudeer.  Die  diere  word  belangwek- 
kende  wesens  aangesien  hulle  siele  van  familielede  kan  ,,her- 
berg”.  Tog  moet  ons  oppas  vir  mitiese,  totemistiese  of  religieuse 
hinein-hinterpretiererei  van  die  fabel-oorsprong.  Wel  het  by 
bepaalde  volke  (veral  Indiërs  en  Egiptenare)  sekere  diere  ’n 
religieuse  betekenis  gehad,  maar  indien  dit  die  ontstaan  van 
die  fabel  primordiaal  sou  beïnvloed  het,  sou  ons  nog  spore  van 
godsdiens  of  altans  natuur-godsdienste  in  die  fabel  terugvind, 
maar  dit  is  glad  nie  die  geval  nie.  Die  fabel  is  nie  godsdienstig 
nie.  Hy  het  ander  karaktertrekkc. 

So  ’n  hoofkaraktertrek  is  die  moralisasie.  Hy  vertoon  hom 
alreeds  vroeg.  Selfs  by  Aesopus,  ca.  550  v.C.,  en  almal  weet 
dat  hy  as  die  vader  van  die  moderne  fabel  kan  beskou  word, 
al  is  hy  glad  nie  die  eerste  fabeldigter  nie.  Hierdie  slaaf  uit 
Klein-Asië  — en  miskien  speel  bitterheid  oor  sy  ondergeskikte 
sosiale  posisie  wel  ’n  rol  by  die  skryf  van  sy  fabels  wat  tog 
sulke  sterk  maatskaplike  elemente  bevat  — het  sy  inspirasie 
by  Voor-Indiesc  of  selfs  Egiptiese  bronne  gevind. 

Soms  word  gedink  dat  die  Pantsjatantra,  die  boek  van  die 
5 lyste  of  stukke  en  die  eweneens  in  Sanskriet  geskrewe 
Hitopadésja,  die  geskikte  of  heilsame  onderrigting,  altwee  baie 
praktiese,  met  fabels  gestoffeerde  leerboeke  vir  prinse,  ouer  is  as 
Aesopus,  maar  dit  is  nie  so  nie.  Die  Pantsjatantra  bv.  het 
eers  in  die  eerste  eeu  van  ons  jaartclling  tot  stand  gekom. 
Persiese,  Siriese  en  Arabiese  vertalings  daaruit  dateer  eers 
van  die  6e  tot  8e  eeu  na  Christus. 

Eienaardig  is  wel  dat  Aesopus  sy  fabels  in  prosa  geskrywe 
het.  Dis  Babrios  wat  hulle  in  die  2e  eeu  v.C.  tot  poësie  verwerk 
het  en  in  42  n.C.  verskyn  die  latynse  vertaling  van  Arianus.  In 
dieselfde  tyd  besorg  Phaedrus  sy  eie  bewerking  in  verse  wat 
dan  in  die  6e  en  8e  eeu,  onder  die  naam  Romulus  opnuut  in 
prosa  oorgebring  is. 

Hierdie  Oosters-grieks-Iatynse  afkoms  is  cgter  nie  eksklusief 
nie.  Daar  is  eie  Noord-Germaanse  en  Karolingiese  fabels.  Op 
die  Normandiese  muurtapyt  van  Bayeux  staan  fabels  afgebeeld 
en  die  Raaf  met  die  kaas  vind  ons  heel  toevallig  op  die  Karo- 
lingiese  evangelarium  van  Morienval.  Ons  mag  konkludeer  dat 

die  fabel  'n  algemeen  internasionale  besit  is,  wat  soos  Poelhekke 
dit  stel:  oorspronklik  tot  die  volksdigting  behoort. 

In  ieder  geval  kry  ons  uit  Aesopus  die  naam  Ysopets  en  die 
totaliteit  van  amper  al  die  Westerse  dierfabels,  en  insonderheid 
die  van  La  Fontaine,  is,  minstens  tematies,  aan  Aesopus  ontleen. 
Ook  die  Middelnederlands  het  sy  Esopet.  Hy  bevat  67  fabeltjies 
en  stam  uit  die  13e  eeu.  Verwant  met  hom  is  die  Cyrilis  para- 
belen  en  die  Twispraec  der  Creaturen,  ’n  deur  Gerard  Leeu 
gedrukte  vertaling  van  die  Dialogus  creaturarum  van  Nicolaus 
Pergamenus,  vermoedelik  ’n  Frans  geestelike  uit  die  middel  van 
die  He  eeu.  Dit  bevat  122  fabels.  ’n  Ander  versameling  was 
Des  Coninx  Summe  asook  die  van  Willem  van  Hildegaersberch 
uit  die  1 4e  eeu,  die  bekende  skry wer  van  Hoe  deerste  partyen  in 
Holland  quamen.  ’n  Mens  is  geneig  om  hier  die  Van  den  Vos 
Reinaerde  en  Reinaarts  historie  resp.  1 3e  en  1 ■íe  eeu  te  vermeld, 
maar  hulle  is  nie  fabels  nie,  maar  dierverhale  of  dier-eposse.  Dit 
geld  ook  vir  die  Gentse  Ecbasis  Captivi  en  die  Isengrimus  van 
ca.  1 1 49  asook  die  Franse  Roman  de  Renart.  Hierdie  dier-sages 
het  wel  uit  dierfabels  voortgekom,  maar  hulle  het  tot  ’n  eie 
genre  ontwikkel  waarvoor  die  beste  term  die  van  dier-roman  is. 
Die  ewolusie  van  die  Nederlandse  fabel  loop  verder  oor 
Eduwaerd  de  Dene  in  die  16e  eeu  met  sy  ,,Waerachtige  Fabulen 
der  Dieren”  tot  by  Vondel  met  sy  ,,VorsteIijcke  Warande  der 
Dieren:  waer  in  de  zeden-rijcke  philosophie,  poëtisch,  morael, 
en  historiael,  vermakelijck  en  treffelijck  wort  voorghestelt.  Met 
exemplen  uyt  de  oude  historien,  in  prose;  ende  uytleggingen, 
in  rijm  verclaert:  ook  met  aerdige  afbeeldingen  geciert,  ende 
constich  in  coper  gesneden,  door  Marcus  Gerards,  schilder. 
Alles  tot  sonderlinghen  dienst  ende  nutticheyt  voor  alle  staten 
van  menschen  uytghegeven.  Dit  was  in  1617,  dus  nog  51  jaar 
voor  die  publikasie  van  La  Fontaine  se  eerste  fabelboek.  Op  die 
ontwikkeling  van  die  Nederlandse  fabel  na  Vondel  kom  ons 
straks  terug. 

Die  oud-franse  Ysopets-versamelings  gaan  waarskynlik  op  die 
Romulusvertaling  terug.  Hulle  mag  nie  verwar  word  met  die 
Bestiaires  waarvan  Des  Granges  sê  dat  hulle  ”décrivent  les 
animaux  pour  y trouver  des  analogies  avec  Dieu,  le  Christ,  les 
vertus,  les  vices  — diere  beskryf  om  daarby  analogieë  met  God, 
Christus,  die  deugde,  die  ondeugde  te  vind”.  Hulle  is  in  die 
gees  verwant  aan  die  Lapidaires  of  lapi  daria. 

Die  belangrikste  Franse  Ysopet  was  die  van  Marie  de 
France  ca.  1175.  Ook  by  haar  val  die  skynwerper  op  die 
moraliserende.  Bo  die  derde  strofe  van  haar  drie-strofige  Ysopet- 
fabels  staan  die  tussen  titel:  Moralité.  Op  die  eerste  gesig  het 
die  moralisasie  niks  met  diere  te  maak  nie,  maar  hier  oordeel 

ons  vanuit  ons  modern-humanistiese.  helaas  te  pragmatiese 
agtergrond.  Vir  die  primitiewe  mens  wat  naby  die  natuur  geleef 
het  en  wat  dus  in  die  ware  sin  van  die  woord  'n  ..naturel”  was, 
die  diere  menslike  eienskappe  gehad,  wat  hy  deur  sy  skerp 
waarneming  van  die  natuur  leer  ken  het.  Instinktief  reageer  die 
dier  soms  soos  die  (primitiewe)  mens,  en  dit  het  die  primitiewe 
mens  dan  ook  gesien.  Dis  nog  nie  ’n  bewuste  vermensliking  nie, 
wat  bereik  word  wanneer  die  dier  met  opset  (ons  onderstreep 
met  opset  hierdie  met  opset)  as  mens  voorgestel  word.  Gebeur 
dit,  dan  het  ons  die  fabel,  eerder  nie.  Die  vermensliking  gebeur 
nie  as  doel  op  sigself  nie,  ons  het  aan  die  mense  rondom  ons 
alreeds  genoeg,  daar  is  alreeds  skynbaar  te  veel  van  hulle,  en 
daar  word  kongresse  oor  gehou,  dan  dat  ons  nog  ’n  aantal  mens- 
diere  of  diermense  sou  laat  immigreer. 

VERMENSLIKING  IN  FUNKSIE  VAN  MORALISASIE 

Die  vermensliking  van  die  dier  in  die  fabel  het  dus  ’n  be- 
doeling,  ek  sou  sê  ’n  bybedoeling  en  die  bybedoeling  is  die 
moralisasie.  Is  dit  ’n  dier  en  nie  ’n  mens  wat  ons  kom  vertel 
hoe  sleg,  laf  of  onnosel  ons  wel  is,  dan  aanvaar  ons  dit  gerede- 
liker.  Die  vermensliking  van  die  dier  gebeur  dus  in  funksie  van 
die  moralisasie. 

Nou  het  die  fabel-moralisering  stereotiep  geword:  elk  dier 
beeld  ’n  vaste  tipe  uit  waaraan  ’n  bepaalde  sedeles  verbind  is. 
So  bly  die  vos,  vos  al  word  hy  in  Suid-Afrika  ook  ’n  jakkals. 
Omgekeerd  kan  ons  dit  so  stel  dat  die  fabel  nie  net  in  sy  karak- 
ters  maar  selfs  in  sy  geheel  slaaf  van  die  moralisering  geword 
het.  Geen  wonder  dat  baie  fabels  van  La  Fontaine  selfs  met 
die  ,,moraaI”  begin.  Soms  is  die  moraal  lank.  In  Le  dépositaire 
infidêle  (Die  ontroue  bewaarder)  wel  43  verse!  By  Vondel 
waarvan  die  fabels  ’n  halwe  eeu  voor  die  van  La  Fontaine  ver- 
skyn  het,  kom  die  moraal  agteraan  en  beslaan  4 of  6 verse  van 
die  22.  In  De  draeck  en  oliphant  12  van  die  18!  In  De  spijse- 
draghende  ezel  12  op  die  16!  Die  verhaal  self  het  maar  4 verse. 
Dit  is  ’n  fatale  disproporsie!  By  Den  Hase  en  de  schiltpadde 
is  die  verhouding  8 op  22: 

”Koomt  rappen  wispeltuyr,  die  schijnt  den  baers  t’ontgallen, 

(iets  goeds  te  kan  bereik) 
”U  roem  is  al  gedaen,  u spillen  zijn  ontvallen: 

”Schout  hoe  ghestadicheyt  den  lauwer-croon  ontfanght, 

”En  ’t  wispeltuyrigh  hert  aen  s’armoedts  borsten  hanght. 

”D’een  groote  steden  bouwt,  verrijcktse  door  haer  wallen, 

”En  d’ander  werptse  neer,  doet  alle  dinck  vervallen. 

”De  staeghe  jager  jaeght,  en  wint  ten  lesten  ’tvelt, 

"Wanneer  hij  op  den  troon  der  eeren  wort  ghestelt. 


19 


Hoeveel  beknopter  en  raker  by  La  Fontaine: 

Rien  ne  sert  de  courir:  il  faut  partir  á point:  . . . (Dit  dien 
tot  niks  om  te  hardloop  nie,  daar  moet  op  tyd  vertrek  word.) 

La  Fontaine  het  waarlik  die  meester  van  die  fabel  gebly,  ook 
deur  die  meesterlike  hantering  van  die  moeilikste  deel  daarvan, 
die  moraal.  Nogtans  is  sy  moraal  nie  eintlik  didakties,  nóg 
dogmaties  en  sekerlik  nie  christehk  nie  ( die  mier  moes  tog  maar 
liewers  die  kriek  gehelp  het,  ondanks  sy  sondige  ligsinnig- 
heid  . . .)  La  Fontaine  se  moraal  is  nie  edelmoedig,  nie  idealisties 
en  glad  nie  self-opofferend  nie.  Hy  leer  net  ’n  burgerlike  moraal: 
die  mens  moet  redelik,  spaarsaam  en  op  sy  hoede  wees  wil  hy 
’n  sukses  van  die  (burgerlik-sosiale)  lewe  maak.  Modeme 
fabuliste  het  met  hierdie  La  Fontaine-moraal  wel  eens  ’n  lopie 
geneem.  So  bv.  het  die  populére  vlaamse  volksdigter  en  radio- 
ster  ’t  Ketje  (Renaat  Grassin,  geb.  1900)  wat  sy  fabels 
Poëzeekes  noem  hulle  afgesluit  nie  met  'n  Morale  nie  maar 
met  ’n  Marole  (sic).  Dis  ’n  geestige  verwysing  na  die  buurt 
van  die  Marollen  in  Brussel,  die  plesierigste  van  die  stad,  maar 
ook  daarom  dalk  met  die  minste  ,,moraal”  (Daar  is  selfs  ’n 
Dievenstraat,  amptelik:  Huishoudstraat  . . .). 

FABELDIAGNOSE  VAN  HERDER 

Nie  net  modemer  fabuliste,  maar  selfs  alreeds  Johann  Gott- 
fried  von  Herder  (1744-1803)  beskuldig  La  Fontaine  en  sy 
epigone  van  dekadensie  in  sy  opstel:  ”Ueber  Fabeln”  waaruit 
ons  die  volgende  aanhaal: 

”Ist  die  Fabel  Darstellung  einer  in  Handlung  gesetzten  Lehre, 
so  ist  sie  der  Grund  aller  Dichtkunst  . . . Menschen  wollen  nicht 
immer  gern  von  anderen  belehrt  geschweige  zurechtgewiesen 
seyn;  sie  wollen  sich  durch  Verhaltung  der  Sache  selbst  be- 
lehren.  Dies  thut  die  Fabel . . . 

”Und  wer  kónnte  uns  zu  diesem  Zweck  gewissere  Lehren 
geben,  als  die  Natur?  Ihr  Gang  ist  fest,  ihre  Gesetze  sind  be- 
stándig  . . . Auch  die  Wirkung  der  Elemente  auch  sie  hat  sich 
nicht  verándert.  Der  Wolf,  der  Fuchs,  der  Tiger  sind  gleichfalls, 
was  sie  waren  unde  werden  es  bleiben.  Die  Haushaltung  der 
Natur  geht  fort  nach  ewigen  Gesetzen,  in  unveránderlichen 
Charakteren  . . . 

”So  betrachten  alle  Naturvólker  die  Fabel.  Sie  war  ihnen  ein 
Lehrbuch  der  Natur,  dem  nur  ein  Schwacher  oder  Irrer  zu 
widersprechen  wagte  . . . 

"Ueppige  Zeiten  entwurdigen  alles:  so  ward  auch  nach  und 
nach  aus  der  grossen  Naturlehrerin  und  Menschen-Erzieherin, 
der  Fabel,  eine  galante  Schwátzerin  oder  ein  Kindermárchen. 
Auszeichnend  gab  hierzu  . . . La  Fontaine  Gelegenheit  . . . so 

glaubte  fortan  jeder  Fabulist,  die  Fabel  nach  la  Fontaines 
Manier  erzahlen  zu  miissen  . . . 

”Ihrer  Naturgewalt  entnommen,  ist  die  Fabel  eine  feinge- 
schnitzte  tote  Papierblume  worden;  in  der  lebendigen  Natur- 
welt  war  sie  ein  wirkliches  Gewáchs  voll  Kraft  und  Schonheid.” 

A1  steek  daar  waarheid  in  die  bewerings  van  Herder,  tog  is 
hy  te  streng  vir  La  Fontaine.  Dis  ’n  elementêre  vasstelling,  maar 
daarom  nie  minder  reëel  nie,  dat  hierdie  volvloed-Germaan 
teenoor  die  volbloed-Romaan  staan.  La  Fontaine  se  fabel  is  nou 
eenmaal  Frans,  partykeer  té  Frans  . . . sowel  in  sy  gebreke, 
as  . . . in  sy  hoedanighede.  In  die  inleiding  van  hulle  uitgawe 
van  La  Fontaine-fabels,  besorg  deur  Meulenhoff  te  Amsterdam 
noem  Gallas  en  Maschmeyer  die  kuns  van  die  fabel:  ”un  art 
de  mesure  et  de  délicatesse,  de  charme  et  de  pénétration 
psychologique,  caractéristiques  de  l’art  franqais  . . . ’n  Kuns  van 
maat  en  keurigheid,  lieflikheid  en  psigologiese  skerpsinnigheid, 
karakteristieke  van  die  franse  kuns  . . .” 

DIE  FABEL  IN  FRANKRYK 

La  Fontaine  is  nie  die  enigste  groot  naam  in  die  Franse  fabel- 
digting  nie.  In  die  12e  eeu  is  daar  alreeds  die  bogenoemde 
Marie  de  France  met  in  haar  Ysopet  van  300  fabels  die  be- 
kende:  D’un  coq  qui  truva  une  geme  sur  un  fomeroi  — Van  die 
haan  wat  ’n  edelsteen  op  ’n  mishoop  gevind  het.  In  die  He 
eeu  volg  Eustache  Deschamps  met  o.m.:  Le  chat  et  les  souris  — 
Die  kat  en  die  muise,  met  die  refrein:  "Qui  pendra  la  sonnette 
au  chat  — Wie  sal  die  kat  die  bel  aanbind?” 

In  die  16de  eeu  neem  die  aantal  fabeldigters,  ten  gevolge  van 
die  publikasie  van  ’n  aantal  Aesopus  en  Phaedrus-edisies  aan- 
sienlik  toe.  So  is  daar  Gilles  Corrozet  met  sy  Fables  du  três 
ancien  Ésope  phrygien.  Verder  Guillaume  Guéroult  en  Guil- 
laume  Haudent.  Maar  die  beste  fabel  van  die  eeu  word  ge- 
skrywe  deur  iemand  wat  geen  fabulis  is  nie.  Clément  Marot 
{\495-l544)  het  weens  sy  reformatoriese  neigings  — in  dié 
geval  het  hy  spek  geëet  in  die  Vastyd  — in  die  tronk  beland  en 
vandaar  uit  skryf  hy  sy  Épitre  á Lyon  Jamet.  Met  ’n  woord-  en 
sinspeling  op  die  naam  van  die  geadresseerde:  Lyon,  vertel  hy 
daarin  die  fabel  van  die  Lyon  et  du  Rat  — die  leeu  en  die  rot. 
Hy  doen  dit  meesterlik,  sinspeel  op  die  spek,  toon  ons  die  rot 
wat  die  leeu  wel  wil  help  maar  eers  tog  uiting  gee  aan  sy  leed- 
vermaak  deur  die  leeu  te  “tutoyer”  (met  JY  en  nie  met  U aan  te 
spreek).  Marot  het  La  Fontaine,  wat  dieselfde  tema  behandel 
meesterlik  oortref.  La  Fontaine  begin  en  eindig  met  ’n  moraal 
en  daartussen  val  ’n  handeling  van  12  verse  wat  dan  nog  vol 
kommentaar  sit. 

Nou  dat  ons  die  woord  ,,reformatoriese”  neergeskryf  het,  moet 
ons  aanstip  dat  die  fabel  in  die  tyd  van  die  hervorming  ’n 
gedugte  wapen  in  hande  van  die  protestante  was.  Hieroor 
handel  meer  spesiaal  Arnold  E.  Berger  in  sy  boek:  Lied-, 
Spruch-  und  Fabeldichtung  im  Dienste  der  Reformation. 

In  die  begin  van  die  17e  eeu  is  daar  die  “wilde”  Mathurin 
Régnier  en  in  die  tweede  helfte  verskyn  La  Fontaine  (1621- 
1695)  self.  Net  soos  Rubens  die  skilders  Jordaens,  van  Noort 
en  baie  ander  orskadu,  so  verduister  La  Fontaine  die  glans 
van  die  ander  fabuliste  uit  sy  eeu:  Mlle  de  Villedieu,  Furetiére, 
Desmay,  Perrault,  Benserade  en  Boursault  wat  ’n  aantal  fabels 
in  sy  blyspele:  Ésope  á la  cour  en  Fables  d’Ésope  opneem. 
Die  enigste  wat  enigsins  La  Fontaine  benader  is  Eustache  le 
Noble  veral  met  sy  Le  loup  et  le  chien  — Die  wolf  en  die  hond. 

Die  18e  eeu  word  gedomineer  deur  die  fabulis  Jean-Pierre 
Claris  de  Florian  (1755-1794).  Met  La  Fontaine  en  Le  Noble 
behoort  hy  tot  die  Groot  Drie  van  die  franse  fabel.  Hy  is  nie 
so  klassiek  as  La  Fontaine  nie,  maar  tog  ewe  speels  en  grappig. 
Hy  is  satirieser  en  ’n  sterker  moralis  as  sy  groot  voorganger. 
Tematies  is  hy  origineler  en  ’n  aantal  van  sy  fabels  het  ’n 
blywende  bestaansreg  verwerf. 

Die  franse  negentiende-eeuers  het  (dalk  met  uitsondering 
van  de  Musset)  ’n  te  ernstige  opvatting  van  die  poësie  gehad 
om  enige  fabel  van  betekenis  te  skrywe.  Eers  in  1921  sal  weer 
’n  fabeldigter  van  betekenis  opduik  in  die  persoon  van  Franc- 
Nohain  en  nader  aan  ons  verskyn  die  bekende  radio-man 
Jacques  Prévert  (geb.  1900).  Die  laaste  in  die  reeks  is  die  Waal 
Roland  de  Vroylande  waarvan  die  Fables  in  die  veertiger  jare  in 
Leuven  verskyn  het.  Hulle  is  soos  die  meeste  fabel-versamelings 
geïllustreer  en  wel  deur  Hergé,  die  tekenaar  van  Tintin  et 
Milou  en  . , . Kuifje. 

ENGELAND  EN  DUITSLAND 

Behoudens  fabel-elemente  in  Chaucer  (ca.  1340-1400)  en  die 
werk  van  die  ”voItydse”  fabeldigter  John  Gay  (1685-1732, 
The  elephant  and  the  bookseller,The  hare  and  many  friends  . . . ) 
lyk  die  fabel-oes  in  Engeland  eerder  skraal.  Wel  publiseer  John 
Dryden  in  1699  sy  fabels  waarvan  ’n  aantal  op  Chaucer  terug- 
gaan  (The  cock  and  the  fox  or  the  tale  of  the  nun’s  priest, 
The  flowcr  and  the  leaf  . . .)  en  John  Masefield  het  hom  aan 
’n  Reynard  the  fox  gewaag.  Die  diergedig  het  nogtans  meester- 
like  beoefenaars  geken,  maar  selde  het  dit  'n  fabel  geword. 
Tyger,  Lamb  en  Fly  van  William  Blake  (1757-1827)  is  nie 
fabels  nie,  iets  wat  ons  betreur  as  ons  sien  watter  mooi  fabeltjie 
hy  ons  met  sy  The  clod  and  the  pebble  gelewer  het.  Die  diere 

bly  by  die  engelse  digters  liefs  inaktief,  hulle  word  eerder  deur 
die  outeur  self  toegespreek  as  wat  hulle  self  praat.  Ontbreek 
die  kwantiteit  dan  moet  ons  andersyds  erken  dat  die  kwaliteit 
goed  is.  Die  "Vespers”  met  die  figuur  van  die  blackbird  van 
Thomas  Edward  Brown  (1830-1897)  en  The  donkey  van 
Chesterton  (1874-1936)  is  ware  juweeltjies  in  die  genre.  Dit 
lyk  ook  of  die  originaliteit  van  die  tema  selfs  by  Gray,  groter 
is  as  by  La  Fontaine  of  die  Franse  in  die  algemeen.  'n  Uit- 
stekende  La  Fontaine-vertaling  is  die  van  Sir  Edward  Marsh. 

Duitsland  lewer  sy  bydrae  met  Herder  ( 1744-1803),  Lessing 
(1729-1781),  Gellert  (1715-1769),  Gleim  ( 1719-1803),  die 
digter  van  Die  Milchfrau  en  Die  Grille  und  die  Ameise.  Dan 
is  daar  nog  von  Hagedorn  (1708-1754)  en  Lichtwer  (1719- 
1783).  Almal  behandel  bekende  temas  op  die  tradisionele  manier, 
maar  dit  verander  met  Christian  Morgenstern  (1871-1914) 
in  sy  posthume  bundel  Alle  Galgenlieder  (1947)  en  Joachim 
Ringelnatz  (1883-1934)  in  sy  eweneens  posthume  werk  Und 
auf  einmal  steht  es  neben  dir  (1951).  As  staaltjie  van  hulle 
kuns  haal  ons  hier  Der  Werwolf  van  Christian  Morgenstern 
aan: 


Ein  Werwolf  eines  Nachts  entwich 
von  Weib  und  Kind  und  sich  begab 
an  eines  Dorfschulmeisters  Grab 
und  bat  him:  "Bitte,  beuge  mich!” 

Der  Dorfschulmeister  stieg  hinauf 
auf  seines  Blechschilds  Messingknauf 
und  sprach  zum  Wolf,  der  seine  Pfoten 
geduldig  kreuzte  vor  dem  Toten: 

"Der  Werwolf,”  sprach  der  gute  Mann, 
"des  Weswolfs,  Genitiv  sodann, 
dem  Wemwolf,  Dativ,  wie  mans  nennt, 
den  Wenwolf,  — damit  hats  ein  End.” 

Dem  Werwolf  schmeichelten  die  Fálle, 
er  rollte  seine  Augenbálle. 

"Indessen,”  bat  er,  "fuge  doch 

zur  Einzahl  auch  die  Mehrzahl  noch!” 

Der  Dorfschulmeister  aber  musste 
gestehn,  dass  er  von  ihr  nichts  wusste. 
Zwar  Wólfe  gábs  in  grosser  Schar, 
Doch  ”Wer”  gábs  nur  im  Singular. 

Der  Wolf  erhob  sich  tránenblind  — 
er  hatte  ja  doch  Weib  und  Kind!! 

Doch  da  er  kein  Gelehrter  eben, 
so  schied  er  dankend  und  ergeben. 

DIE  NEDERLANDE  EN  SUID-AFRIKA 

As  tydgenoot  van  Vondel  (1587-1679)  staan  Cats  (1577- 
1660)  nagenoeg  op  dieselfde  ( fabel-)peil.  Na  hulle  bereik  Bil- 
derdijk  (1756-1831)  dan  en  wan  nog  ’n  hoogtepunt: 

Ik  weet  een  kleene  fabel, 

Die  ik  u zeggen  zal: 

Ik  heb  haar  eens  gelezen, 

Gelezen  bij  geval:  . . . 

Hierna  begin  die  verval  in  die  rigting  van  die  kindergedig. 
Dit  merk  ons  reeds  by  Petrus  Johannes  Renier  ( 1 795-1 859-Uit- 
gekoozen  verdichtselen,  vrij  gevolgd  naar  het  fransch  van  den 
heer  Lafontaine,  1833),  van  Droogenbroeck  (1835-1902),  Ber- 
nardus  van  Meurs  (1835-1915,  De  jonge  kikkers  uit  Kriekende 
Kriekske!)  en  ’n  paar  ander  waaronder  Jan  Jacob  Antonie  Goe- 
verneur  (1809-1889,  Fabelboek,  Fabelen  en  gedichtjes)  waarby 
die  verval  kompleet  is.  Net  een  voorbeeld: 

De  musch  en  het  paard: 

”Paard,  uw  krib  is  boordevol 
En  mijn  buikje  is  leeg  en  hol: 

Mag  ik  óók  een  hapje  of  twee?” 

”He  jawel,  musch,  eet  maar  mee: 

Pik  maar  toe,  zooveel  gij  kunt, 

’t  Is  u allerbest  gegund.” 

Musch  was  wonder  in  haar  schik, 

At  zich  ’t  kleine  buikje  dik 
En  bedankte  voor  ’t  onthaal 
’t  Vriendelijk  paard  wel  duizendmaal. 

”Maar  vertel  me  eens,”  vroeg  ze  toen, 

”Kan  ik  ook  voor  u iets  doen? 

Want  ik  zie,  gij  hebt  verdriet 
En  het  eten  smaakt  u niet.” 

”Ach,”  zei  ’t  paard,  daar  zitten  wel 
Honderd  vliegen  op  mijn  vel; 

’t  Is  haast  niet  om  uit  te  staan, 

Zooveel  pijn  doen  zij  mij  aan.” 

”0,”  sprak  Musch,  ”is  ’t  anders  niet? 

’k  Weet  wel  raad  voor  dat  verdriet.” 

Mét  sprong  ze  over  paardjes  kop 
En  hapte  al  de  vliegen  op. 

Die  odium  vir  hierdie  ontaarding  van  die  fabel  word  wel 
eens  op  Gerrit  van  de  Linde  Jansz.  ( 1808-1858)  met  sy  Gedich- 
ten  van  den  Schoolmeester  gelê.  Eerstens  is  sy  diergedigte  soos 
De  Aap  bv.  nie  fabels  nie,  en  tweedens  het  dit  lank  geduur  voor 
die  publiek  agtergekom  het  dat  dit  by  hom  om  parodie  te  doen 
was.  Die  gedagte  dat  die  fabel  tog  maar  net  ’n  kindergedig 
was  het  egter  ingevreet  selfs  by  ’n  verdienstelike  digter  soos 
Herman  Broeckaert  (1879-1930  Van  ’t  puideke!)  en  ’n  groot 
literator  soos  Albert  Verwey  (1865-1937,  De  groote  hond  en 
de  kleine  kat  . . .).  Gelukkig  was  dit  weer  Gezelle  ( 1830-1899) 
wat  die  eer  gered  het  met  ’n  aantal  gedigte  wat  ware  fabels 
is  en  wat  ons  meestal  in  sy  vroeë  versameling  Vlaemsche  Dicht- 
oefeningen  (1858)  vind.  Ons  dink  bv.  aan  De  averulle  en  de 
blomme  en  Het  schrijverke  . . . 

Oorspronklike  fabels  word  nog  gelewer  deur  Karel  van  de 
Woestijne  (1878-1929)  in  die  tydskrif  ”Vandaag”  ( Maat- 
schappelijk  Vraagstuk:  — ”Zonder  mij  Zoudt  gij  niet  zien”,  zei 
de  bril  tot  het  oog.  — ”Zonder  mij  zoudt  gij  niet  bestaan”,  zei  het 
oog  tot  den  bril.  (Jg.  1929),  en  in  sy  mengbundel  De  nieuwe 
Esopet  asook  deur  die  veelsydige  Paul  van  Ostaijen  (1896- 
1928)  in  sy  posthume  prosawerk  Diergaarde  voor  kinderen 
van  nu.  Ook  die  ”Miniaturen”  van  Albe  (geb.  1902)  is  prosa- 
fabels  van  betekenis.  Onlangs  nog  het  Leo  Vroman  ’n  oor- 
spronklike  bydrae  gelewer  met  Fabels  van  Leo  Vroman, 
Amsterdam,  1962. 

Deeglike  en  tog  vrye  La  Fontainevertalings  is  besorg 
deur  Edmond  de  Geest  {\M7-\90^,  Fabelen  van  Esopus. 
Phedrus  en  ander  beroemde  skrywers),  Jan  Prins  (1876-1948) 
en  Martinus  Nijhoff  (1894-1953).  Ten  slotte  besit  die  Neder- 
lande  hulle  fabelhistorikus  in  die  persoon  van  Dr.  J.  F.  Hey- 
broek:  De  Fabel.  Ontwikkeling  van  een  literatuursoort  in 
Noord-Nederland  en  in  Vlaanderen.  Amsterdam,  H.  J.  Paris, 
1941. 

Dit  lyk  of  Suid-Afrika,  wat  ons  sulke  pragtige  dierverhale 
en  dicrgedigte  geskenk  het,  eerder  min  belangstelling  in  die 
”suiwer  ” fabel  gehad  het.  Dis  duidelik  dat  Die  Koperkapel 
van  Leipoldt,  die  Twee  Perde  van  Haarhoff.  Die  Swart  Luiperd 
en  Die  Drie  Diere  van  N.P.  van  Wyk  Louw  nie  fabels  is  nie. 
want  die  diere  tree  nie  handelend  of  sprekend  op  nie.  Dit  geld 
ook  die  Huiskat  van  Eybers  en  Akkedis  van  Van  Heerden 


25 


asook  vir  party  diergedigte  van  Opperman,  al  staan  laasge- 
noemde  iets  nader  aan  die  fabel.  Wel  meen  ons  dat  J.  A.  Water- 
meyer  se  Ballade  van  Die  Bloeddorstige  Jagter  met  die  koor 
van  die  verminkte  diere  en  die  monoloë  van  kraai,  wildekanarie, 
steenbokkie,  valk,  elandbul,  olifanttrop,  duif,  luiperd,  krokodil, 
luislang,  rooimeerkat,  hiëna,  aasvoël,  duikerlam,  maanhaar  en 
mamba  as  ’n  aaneenskakeling  van  kort  fabels  kan  beskou  word 
mits  ons  dit  by  elke  aparte  monoloog  afsny.  Maar  daar  duik 
natuurlik  weer  Uys  Krige  op  — as  mens  dink  hy  is  in  Suid- 
Amerika  dan  staan  hy  in  Seepunt  plotseling  voor  jou  — met  ’n 
onlangs  gepubliseerde  18-karaatfabeI  met  ’n  spesiale  aan  die 
digters  geadresseerde  moraal.  In  Die  Kiewiet  en  die  Krokodil 
vertel  Uys  ons  van  ’n  digter-kiewiet  wat  met  die  snawel  musiek 
”slaan”  uit  die  tande  van  ’n  filosoof-krokodil.  Die  swartgallige 
krokodil  kan  dit  nie  meer  uithou  nie  en  sluit  die  musikant  in  sy 
donker  bek.  Maar  selfs  daar  sing  die  kiewiet  nog  verder  en  dit 
ontroer  ten  slotte  die  dikhuidige.  Hy  laat  die  voël  los  mét  die 
volgende  sedeles: 

Net  hou  jou  in,  o hou  jou  in!  Die  maat,  die  heilige  maat  . . . 
Ek  weet  die  digter’s  van  nature,  ja,  voor  op  die  wa. 

Maar  raak  hy  te  vermetel,  vriend,  kom  hy  homself  te  na. 

Dis  hubris.  broer,  wat  ék  en  Aristoteles  van  praat. 

Staan  op,  my  Jonatjie,  kyk  ver,  daarver,  dié  skrefie  lig  . . . 

Hier  kom  die  dag,  die  goue  dag.  En  hy  bring  blydskap,  hoop. 
Nou  jy  jou  bekkie  sluit,  rek  ek  my  groot  bek  wawyd  oop. 

Toe  vlieg,  jy’s  vry.  Onthou  net,  maat,  die  maat,  die  ewewig  . . .” 

EEN  TEMA  EN  EEN  BESLUIT 

Nou  het  die  tyd  gekom  dat  die  skoolmeester  wat  ons  in  die 
begin  van  die  stuk  die  definisie  van  die  fabel  aan  die  hand  ge- 
doen  het  by  die  voorste  middelste  bank  kom  staan  en  sê:  Oefe- 
ning.  Neem  ’n  bekende  fabeltema  en  toon  aan  op  watter  wyse  dit 
deur  ’n  aantal  digters  behandel  is. 

Ons  keuse,  skoolmeester,  val  op  die  onderwerp  van  Die 
kriek  en  die  mier. 

Eerste  voorbeeld:  La  Fontaine  se  La  cigale  et  la  fourmi: 
(gepubliseer  in  1668) : 

La  cigale  ayant  chanté 
Tout  I’été, 

Se  trouva  fort  dépourvue 

Quand  la  bise  fut  venue: 

Pas  un  seul  morceau 

De  mouche  ou  de  vermisseau! 

Elle  alla  crier  famine 
Chez  la  fourmi  sa  voisine, 

La  priant  de  lui  prêter 
Quelque  grain  pour  subsister 
Jusqu’  á la  saison  nouvelle. 

Je  vous  payerai,  lui  dit-elle, 

Avant  roút,  foi  d’animal, 

Intérêt  et  principal. 

La  fourmi  n’est  pas  prêteuse: 

C’est  lá  son  moindre  défaut. 

Que  faisiez-vous  au  temps  chaud? 
Dit-elle  á cette  emprunteuse.  — 
Nuit  et  jour  á tout  venant 
Je  chantais,  ne  vous  déplaise.  — 
Vous  chantiez!  j’en  suis  fort  aise. 
Eh  bien;  dansez  maintenant. 


Een  van  die  eerste  en  beste  fabels  van  La  Fontaine.  Speels 
en  vlot.  Tipies  frans. 

Tweede  voorbeeld:  Vondel  se  Vande  Mier  ende  Krekel: 
(gepubliseer  in  1617) 

De  magre  Krekel  nu  van  ’s  winters  kou  bespronghen, 

Zocht  aen  ’t  kloeck  Mierken  heyl,  tot  bedelen  gedrongen, 

En  met  en  heesche  stem  viel  ’t  bezich  dierken  aen: 

Erbermt  u Juffrou  Mier!  en  om  een  weynigh  graen 
My  ongetroost  niet  laet,  noch  hongers  nood  bezuren, 

Myn  armoe  wat  vervult,  en  open  uwe  schuren. 

Maer  ’t  wacker  beestien  vry  van  kommer  en  elend, 

Den  Krekel  heeft  aldus  zijn  traegheyd  voorgewend: 
Draeght  nu  verschulde  straf,  draeght  nu  ’n  vermaledijden 
Die  al  den  zomer  sleet  in  wellust  en  verblijden, 

Die  d’aengename  tijd  en  zegen  hebt  veracht, 

En  slempende  uwen  oegst  verquist  en  doorghebracht, 

”Het  kostelijcxte  pand  en  kleynood  uytgenomen 
Is  d’altijd  vliende  tijd,  die  huyden  omgekomen 

”Niet  morgen  weder  keert:  wijs  is  hy  van  beraet 
”Die  s’tijds  gelegentheyd  beooght  en  gade  slaet. 

”Die  op  geen  weelde  steunt,  noch  die,  hoe  hoogh  gezeten, 
”D’aenstaende  zwarigheyd  lichtveerdigh  gaet  vergeten. 

Die  sedeles  het  hier  ’n  sedepreek  geword.  La  Fontaine  se 
mier  skeep  die  kriek  heel  wat  beter  af! 

Derde  voorbeeld:  Ludwig  Gleim  se  Die  Grille  und  die 
Ameise:  (gepubliseer  in  1757) 

Eine  faule  Grille  sang 
Einen  ganzen  Sommer  lang 
Und  war  immer  ohne  Sorgen 
Fiir  den  anderen  Morgen. 

Weil  der  Sommer  Nahrung  hat, 

Wurde  sie  auch  táglich  satt; 

Aber  als  der  Winter  kam 
Und  der  Flur  das  Leben  nahm, 

Alles  tot  und  óde  stand, 

Und  klein  Wurmchen  mehr  sich  fand, 

Da  trieb  sie  der  Hunger  hin 
Zu  der  Aemse:  — ”Nachbarin, 

Ich  bin  hungrig,  gieb  mir  doch 
Ein  klein  wenig  nur  zu  leben! 

Deine  Kammer  hat  ja  noch 
Grossen  Vorrat,  und  ich  will 
Alles  gern  dir  wiedergeben 
Mit  den  Zinsen  im  April.” 

”Schwesterchen,  wie  brachtest  du 
Deine  Zeit  im  Sommer  zu? 

Sage  mir,  was  thatest  du?” 

”Nachbarin!  du  weisst’s  ja  wohl! 

Ich,  die  Freundin  von  Apoll, 

Sang  bestándig;  hast  du  mich 
Nicht  vernommen?  und  konnt’  ich, 

Schwesterchen,  was  Besser’s  thun?” 

”Grillchen,  nein!  Doch  tanze  nun!” 

’n  Getroue  navolging,  amper  ’n  vertaling  van  La  Fontaine, 
maar  tog  vry  genoeg  om  tipies  Duits  te  wees,  veral  in  die  dialoog. 

Vierde  voorbeeld:  De  krekel  en  de  mier  uit  ’n  moderne 
bundel  Vlaamse  ”Fabels”:  (gepubliseer  in  1941 ) 

Er  was  een  Krekel 
bevriend 
met  een  Mier. 

Zij  liet  voor  hem 
de  deur 
op  een  kier. 

Hij  zong. 

Zij  spon 

en  schonk  hem  het  bier. 

Als  het  lied  was  uitgezongen 
zijn  zij  beiden  rondgesprongen. 

Toen  die  winter  kwam 
de  mier  den  Krekel 
binnennam. 

Hij  zit  en  zingt 
daar  by  het 
vuur. 

Tot  ergernis 
van  een 
gebuur. 


Die  burgerlije  (nie-christelike)  moraal  is  agterweë  gelaat. 
Bowendien  tart  die  fabulis  die  "burger”  wat  vergeet  dat  ons 
die  armes,  en  ook  die  behoeftige  kunstenaars,  altyd  onder  ons 
sal  hê. 

Besluit:  Dit  lyk  nie  so  nie,  maar  die  Fabel  is  ’n  moeilike  genre. 
Hy  verg  mensekennis  en  lewenswysheid,  maar  dié  mag  nie 
swaar  op  dié  ligte  genre  druk  nie.  Verder  is  die  tematiese 
tradisie  ’n  belemmcring  en  tog  kan  hy  nie  sommer  oorboord 
gegooi  word  nie.  Dit  geld  ook  vir  die  ”moraal”,  ’n  inherentc 
bestanddeel  van  die  fabel  wat  die  ”skynbaar  ligsinnige  en  lug- 
hartige”  behandeling  van  die  tema  maklik  in  die  wiele  kan  ry. 
Ten  slotte  is  daar  die  skadu  van  die  groot  voorganger  en  mees- 
ter  La  Fontaine  wat  oor  al  die  latere  fabeldigters  sal  bly  val. 
Tot  dusver  lyk  dit  dat  hy  nog  nie  oortref  is  nie.  Daarby  kom 
nog  dat  sy  werk  so  goed  bekend  is  dat  enige  Franse  skoolkind 
van  tien  jaar  oud  die  onbeholpe  moderne  fabeldigter  kan  tereg- 
wys.  Die  fabel  is  ’n  moeilik  grypbare  skoenlapper.  Dis  ’n  uit- 
daging. 

FRANS  POINTL:  DRIE  GEDIGTE 


ONVOORSTELBAAR 


onvoorstelbaar 
dat  mijn  hand 
die  nu  schrijft 
straks  zal  rusten  daar 
in  die  blanke  kist 
hand  op  hand 
het  lichaam  stijf  en  stram 
gekapt  door  bliksemdood 

niet  zien  zullen  mijn  ogen 
degene  die  zich  buigt  over  mij 
tot  afscheid 

van  ’t  onbewoonde  huis 
mijn  oren  doof 
voor  stemmen 
fluisterend  bij  ’t  lege  glas 
mijn  voeten 
eens  vergeefs  gehaast 
als  twee  roerloze  stammen 

dan  naar  de  stenenstraat 
gevuld  met  namen 
onder  een  naamloos  aantal 
scheppen  zwarte  aarde. 


UTOPIA 

dit  vreemd  en  wild  verlangen 
verbuigt  de  tralies 
van  mijn  grauwe  kooi 
verlangen  naar  'n  verre  vlucht 
eindpunt  onbekend 
als  tralies  zijn  doorgevijld 
met  vijl  van  verlangen 
vlieg  ik  door  ramen 

die  zonlicht  hebben  geweerd 

over  daken  van  mijn  falen 

over  de  witte  berg 

die  Geschreven  Brieven  heet 

hoog  boven  de  donkere  tunnel 

verzameld  met  angst 

over  de  wolkenkrabber 

waarin  mijn  zorgen  wonen 

over  de  brede  rivier 

— buiten  haar  oevers  — 

door  mijn  tranen 

hoog  boven  de  gevangenis 

met  laffe  streken 

over  de  stortplaats 

van  m’n  leugens 

wiekend  door  de  tijd 

die  mijn  vijand  was 

over  ’n  rose  zee 

naar  land 

waar  een  klaroen  vragend  schalt 
daal ik  neer 

land  waar  ik  wensen  zal  zaaien 
land  zonder  angst 
pijn  en  haat  . . . 


KERKHOF 

hier  bloeien  bloemen  zo  felbrutaal 
en  vogels  zingen  van  een  overwinning 
— ^alsof  er  van  een  dood  geen  sprake  is^ — 
de  stenen  echter  manen  tot  bezinning. 

ANDRÉ  DEMEDTS:  STROMINGEN  IN 
DE  HEDENDAAGSE  NEDERLANDSE 
LETTERKUNDE-HET  NATURALISME 


Sedert  de  opkomst  van  het  naturalisme  in  Frankrijk  en  zijn 
vlugge  doorbraak  in  die  wereldliteratuur,  nu  bijna  een  eeuw 
geleden,  is  in  de  letterkunde  een  nieuw  element  opgetreden  dat 
voortdurend  aan  belang  en  betekenis  gewonnen  heeft.  De  lite- 
ratuur  is  meer  en  meer  een  soort  van  wetenschap,  minder  en 
minder  een  zuiver  estetische  schepping  geworden. 

In  de  Nederlandse  letteren  is  de  Beweging  van  Tachtig,  die 
in  1885  door  de  oprichting  van  ”De  nieuwe  Gids”  de  algemene 
belangstelling  afdwong,  de  laatste  poging  geweest  om 
in  groepsverband  de  idee  van  een  literatuur  die  alleen  maar 
schoon  zou  zijn  te  doen  zegevieren.  Kunst  van  woorden  zonder 
verbondenheid  met  het  leven  en  alle  problemen  die  door  het 
leven  opgeroepen  worden,  heeft  evenwel  te  weinig  diepte  en 
achtergrond  om  lang  te  kunnen  boeien.  Tien  jaar  later  reeds 
waren  de  Tachtigers  onderling  verdeeld,  doordat  zowel  Van 
Eeden  als  Verwey  en  Gorter  ondertussen  de  noodzaaklikheid 
ingezien  hadden  hun  opvattingen  te  verbeteren  door  ze  te  ver- 
ruimen. 

Zij  waren  tot  de  overtuiging  gekomen  dat  hun  werk  een  die- 
nende  rol  moest  vervullen  en  kunst  om  de  kunst  bedrijven  in 
een  wereld,  die  door  de  omwenteling  van  alle  waarden  in  volle 
ontwikkeling  verkeerde,  niet  met  een  verantwoordelijke  houding 
in  overeenstemming  te  brengen  was.  Van  Eeden  begon  te  schrij- 
ven  over  zijn  zoektocht  naar  een  godsdienstige  waarheid,  Ver- 
wey  verheerlijkte  het  dichterschap  als  een  messianistische 
roeping  en  Gorter  werd  de  zanger  van  de  strijd  om  een  sociaal- 
ekonomische  omvorming  van  de  maatschappij.  Bij  hen  beginnen 
drie  gedachtenstromingen,  die  sedertdien  in  de  Nederlandse 
literatuur  aan  bod  gebleven  zijn. 

Een  vierde  strekking,  aanvankelijk  door  Emants  en  Van 
Deyssel  voorgestaan,  die  van  het  naturalisme  namelijk,  werd 
door  de  Vlaming  Cyriel  Buysse  (1859-1932)  met  het  meeste 
gevolg  toegepast.  In  het  werk  uit  zijn  eerste  periode,  met  ”Het 
Recht  van  den  Sterkste”  als  meesterstuk,  heeft  hij  de  grondslag 
gelegd  van  een  naturalistische  stroming,  die  haar  tijd  van  ont- 
staan  overleefd  heeft  en  na  de  Tweede  Wereldoorlog  zelfs 

belangrijker  dan  ooit  is  geworden.  Volgens  de  mening  van 
Hippolyte  Taine  was  het  naturalisme  een  wetenschappelijke 
metode  om  de  mens  naar  waarheid  te  leren  kennen.  Hij  zag 
de  kunstenaar  en  zijn  kunst  gedetermineerd  door  de  faktoren 
van  ras,  moraal  en  moment.  Door  zelfkennis  en  waarneming 
van  anderen  zou  hij  er  toe  komen  de  waarheid  te  achterhalen 
en  de  vooruitgang  te  dienen. 

”Wij  romanciers,”  verklaarde  Emile  Zola,  ”zijn  rechters  van 
instruktie  over  de  mensen  en  hun  hartstochten”.  Hij  geloofde 
ten  andere  dat  de  som  der  wetenschappelijke  ontdekkingen, 
voortdurend  vermeerderd,  de  mens  een  onberekenbare  macht 
zou  opleveren  en  hem  ten  slotte  zo  niet  het  geluk  dan  toch  de 
rust  zou  schenken.  Uitgaande  van  een  pessimistische  kijk  op 
de  bestaande  werkelijkheid,  streefde  het  naturalisme  naar  een 
betere  wereld  waarin  het  een  onwankelbaar  vertrouwen  stelde. 
Om  de  bezielende  tover  van  de  toekomst  te  verhogen,  was  het 
geneigd  om  het  heden  zo  donker  en  bedroevend  voor  te  stellen, 
dat  wie  met  die  uitbeelding  kennis  maakte  zich  verplicht  achtte 
medestrijder  voor  een  rechtvaardiger  en  eerlijker  samenleving 
te  worden. 

De  grote  naturalisten  uit  de  wereldliteratuur,  Tolstoï,  Ibsen, 
De  Maupassant,  Hardy  en  Thomas  Mann,  zijn  geen  Neder- 
landsschrijvenden  geweest.  Wij  kunnen  slechts  op  tweede- 
rangsfiguren,  naast  Buysse,  op  Heyermans  en  De  Meester 
roemen.  Zonder  zijn  afkeer  voor  uitersten,  een  gevolg  van  zijn 
vergroeidheid  met  het  gewone  volk  en  zijn  christelijke  levens- 
visie,  was  Streuvels  een  vooraanstaande  naturalist  kunnen  wor- 
den.  Nu  is  hy  na  ”Langs  de  Wegen”  de  weg  naar  een  oer- 
krachtig  realisme  opgegaan.  Maar  nog  voor  zijn  overlijden  heeft 
Buysse  in  Walschap  (1898)  een  waardige  opvolger  gekregen. 
Deze  laatste  is  jarenlang  redaktiesekretaris  van  het  katolieke 
tijdschrift  "Dietsche  Warande  en  Belfort”  geweest.  Hij  debu- 
teerde  met  gedichten,  toneelstukken  en  een  roman,  die  een  uit- 
gesproken  christelijke  strekking  vertonen,  doch  verwijderde 
zich  na  een  langdurige  geestelijke  krisis  van  het  geloof  uit  zijn 
kinderjaren  om  in  een  marxistisch  getint  agnosticisme  rust  te 
vinden.  Op  het  dorp  waar  Walschap  vandaan  komt,  is  hij  in 
innige  vertrouwdheid  met  de  gewone  mensen  opgegroeid.  Hij 
heeft  hun  verhaaltrant  en  woordenschat,  hun  zin  voor  eenvoud 
en  konkreetheid  overgenomen.  Hij  zou  een  volksverteller,  objek- 
tieve  uitbeelder  van  kleurig  geziene  gebeurtenissen  geweest  zijn, 
zonder  de  filosofische  overtuiging  die  hem  leidt  en  tot  een  oor- 
deel  over  zijn  personages  verplicht  heeft. 

Walschap  gelooft  aan  Ibsens  woord  dat  de  waarheid  ons  zal 
bevrijden.  Vandaar  dat  hij  in  zijn  romans  met  heftige  minach- 

ting  tegen  alle  vormen  van  zelfbedrog  en  godsdienstige  schijn- 
heiligheid  opkomt  en  waar  er  enige  aanleiding  toe  bestaat  de 
schoonheid  van  een  natuurlijk  leven,  in  overeenstemming  met 
eigen  ingeving,  verheerlijkt.  Jan  Houtekiet,  de  held  uit  de 
gelijknamige  roman,  is  als  vitalistische  krachtmens  een  verper- 
soonlijking  van  de  naturalistische  wensdroom  die  Walschap 
koestert.  Hij  staat  echter  niet  alleen.  Want  Walschap  heeft  uit 
zijn  godsdienstige  jeugd  enige  opvattingen  overgehouden,  die 
hij  met  zijn  wetenschappelijke  houding  tegenover  de  werkelijk- 
heid  heeft  willen  verzoenen.  De  voornaamste  van  die  opvat- 
tingen  is  zijn  geloof  in  het  offer  als  in  een  kracht  die  voor  de 
hernieuwing  van  het  leven  en  het  geluk  van  de  mensen  onmis- 
baar  is. 

Waarom  dat  offer?  In  “Zuster  Virgilia”  waar  in  broeder  en 
zuster  belichaamd  geloof  en  ongeloof  tegenover  elkander  staan, 
komt  geen  antwoord  op  de  vraag.  Walschap  stelt  alleen  vast 
dat  beide  wereldbeschouwingen  te  goeder  trouw  mogelijk  zijn 
en  hun  voorstanders,  of  liever  hun  dragers,  elkander  van  de 
eigen  aangekleefde  waarheid  niet  kunnen  overtuigen.  Hy  blijft 
evenwel,  van  ”Een  Mensch  van  goeden  Wil”  tot  ”De  Fran- 
gaise”,  de  noodsakelijkheid  van  het  offer  aantonen  en  sugge- 
reert  meteen  dat  het  uit  zuiver  menselijke  aandrang,  buiten  alle 
beschouwingen  van  metafysische  aard  mogelijk  is.  Zoals  Miguel 
de  Unamuno  heeft  hij  verschillende  heiligen  zonder  God  uitge- 
beeld,  belijders  en  martelaars  van  hun  liefde  voor  de  mens. 
Zowel  bij  Thijs  Glorieus  als  bij  de  Frangaise  is  die  liefde  geen 
verworven  bezit,  ook  geen  geschenk  van  de  genade,  maar  een 
aangeborenheid,  een  gave  van  de  natuur. 

Waar  Bernanos  schreef:  ”Tout  est  gráce”,  zou  Walschap 
zeggen  dat  alles  van  de  natuur  komt.  Zijn  werk  moet  het  be- 
wijzen.  Het  doet  aan  Buysse  denken  waar  het  de  mens  in  zijn 
dagelijkse  handel  en  wandel  beschrijft,  zijn  verborgen  zwak- 
heden  aan  het  licht  brengt  en  zijn  huichelarij  ontmaskert,  maar 
het  overtreft  hem  tezelfder  tijd  waar  het,  door  een  sterker  filoso- 
fische  bekommernis  geleid,  ook  de  dapperheid,  de  adel  en  zelf- 
verloochening  van  enige  bevoorrechten  bewondert  en  daar  een 
verklaring  voor  biedt.  Zoals  alle  naturalisten  is  Walschap,  on- 
danks  zijn  pessimistische  kijk  op  het  heden,  vol  hoop  op  de 
toekomst.  De  natuur  evolueert  uit  eigen  kracht  naar  steeds 
volmaakter  vormen  en  verhoudingen.  Wat  wij  geest  heten  is 
daar  niet  de  oorzaak  van,  maar  het  gevolg,  Ten  slotte  verdient 
nog  aangestipt  te  worden  dat  Walschap  meer  dan  romanschrij- 
ver  is.  Tamelijk  geregeld  doet  hij  historische  en  wijsgerige 
artikels  verschijnen,  waarin  hij  zijn  wereldbeschouwing  uitbouwt 
en  verantwoordt.  Daaruit  moge  blijken  dat  hijzelf  over  de 

inhoud  van  zijn  werk  nagedacht  heeft  en  bereid  is  de  boodschap 
die  erin  ligt  te  verdedigen. 

Om  het  werk  van  Louis  Paul  Boon  (1912),  de  tweede  grote 
naturalist  uit  onze  hedendaagse  letteren  te  verklaren,  wordt 
dikwijls  op  de  invloed  van  Faulkner,  Caldwell  en  Bromfield  een 
beroep  gedaan.  Het  is  waar  dat  de  Amerikaanse  literatuur  van 
dertig  jaar  geleden,  ten  dele  uit  reaktie  tegen  de  volkse  kunst 
van  het  nationaal-socialistische  Duitsland,  een  deel  van  onze 
romanciers  diep  aangegrepen  heeft.  In  het  geval  van  Hugo 
Claus  lijkt  dat  onbetwisbaar.  Maar  wij  geloven  ook  dat  men 
ongelijk  heeft  aan  de  Franse  voorbeelden  te  weinig  belang  te 
hechten.  Wij  denken  dan  in  het  bijzonder  aan  L.  F.  Céline.  Hij 
heeft  alles  van  het  Franse  traditionele  naturalisme,  uitgezonderd 
de  zin  voor  orde  en  klaarheid.  Wat  men  bij  Zola  en  de  Mau- 
passant  vindt  kan  men  eveneens  bij  hem  lezen,  maar  dan  in  een 
relaas  dat  wegens  de  overwoekering  van  het  hoofdgebeuren  door 
talloze  bijzonderheden  een  chaotische  indruk  maakt.  Céline 
heeft  zich  nooit  tot  het  karakteristieke  detail  kunnen  beperken. 
Alles  wat  zijn  aandacht  gaande  maakt  heeft  hij  opgetekend  met 
een  gretigheid,  die  er  vooral  op  gericht  was  niets  over  de  viezig- 
heden  van  het  leven  te  verzwijgen,  om  de  zeldzame  trekken  van 
toewijding  en  hulpeloze  goedheid  die  het  eveneens  te  aanschou- 
wen  geeft,  scherper  te  doen  uitkomen. 

Nu  ligt  het  niet  in  onze  bedoeling  te  doen  geloven  dat  Boon 
bij  Céline  in  de  leer  gegaan  is.  Dezelfde  oorzaken  leiden  naar 
dezelfde  gevolgen.  De  schrijver  van  “Mijn  kleine  Oorlog’’  en 
’’De  Kapellekensbaan’’  heeft  alleen  lager  onderwijs  genoten. 
Van  zijn  veertiende  tot  zijn  vierentwintigste  jaar,  wanneer  hij 
joernalist  geworden  is,  heeft  hij  als  arbeider  zijn  brood  ver- 
diend.  Onlangs  legde  hy  in  een  vraaggesprek  de  verklaring  af, 
dat  een  roman  geen  maakwerk,  geen  uitgebreid  schoolopstel  mag 
zijn.  Wat  erin  staat  en  de  manier  waarop  het  geschreven  wordt, 
moeten  uit  het  leven  komen,  uit  het  hart,  zegt  hij  letterlijk,  uit 
de  geest  of  uit  de  lagere  regionen.  Lagere  regionen  staat  hier 
voor  seksualiteit  en  primaire  wezensdrang,  faktoren  die  in  de 
kunst  van  Boon  van  groot  belang  zijn. 

In  ’’Mijn  kleine  Oorlog’’  liet  hij  zich  de  bekentenis  ontvallen: 
’’Dit  is  een  boek  op  zoek  naar  God’’.  Onlangs  merkte  hij  daarbij 
op  dat  hij  een  volslagen  materialist  geworden  is.  Het  natura- 
lisme  dat  door  een  zoeken  naar  waarheid  en  eerlijkheid  inge- 
geven  wordt,  moet  onvermijdelijk  naar  een  filosofische  proble- 
matiek  voeren.  De  wetenschap  kan  de  laatste  geheimen  van  het 
zijnde  niet  onthullen.  Waar  het  kennen  weten  eindigt, 
begint  het  geloven.  Geloven  aan  een  geestelijk  beginsel,  aan  een 
Persoon  die  schepper  en  einddoel  van  alles  is,  of  geloven  aan  de 

materíe,  haar  wetmatigheid  en  alleentegenwoordigheid  die  de 
vcrklaring  van  alles  insluit. 

Toch  mogen  wij  niet  uit  het  oog  verliezen  dat  letterkunde  iets 
anders  dan  wijsbegeerte  is.  De  meeste  auteurs  schrijven  uit  een 
intuïtieve  verplichting.  De  romantici  waren  ervan  overtuigd 
dat  zij  door  een  idealisatie  van  de  werkelijkheid  het  leven 
schoner  zouden  maken;  de  naturalisten  beogen  hetzelfde  doel, 
maar  trachten  het  te  bereiken  door  de  realiteit  zo  weerzinwek- 
kend  voor  te  stellen,  dat  de  geschokte  lezer  tot  de  noodzakelijk- 
heid  van  een  omvorming  besluit.  Het  verlangen  om  onrust, 
ergernis,  verontwaardiging  te  verwekken  komt  bewust  of  onbe- 
wust  bij  de  meeste  naturalisten  voor  en  naarmate  zij  jonger  zijn 
kunnen  zij  er  zich  moeilijker  van  ontdoen.  Hugo  Claus  (1929) 
is  in  dat  opzicht  vroeger  dan  veel  anderen  tot  een  objektiever 
houding  in  staat  gebleken.  Sommige  van  zijn  verhalen  uit  ”De 
zwarte  Keizer”  en  zijn  toneelstuk  ”Een  Bruid  in  de  Morgen” 
bezitten  de  waarachtigheid  en  volheid  van  het  leven,  waar  een 
ander  deel  van  zijn  werk,  zoals  de  romans  ”De  Metsiers”  en 
"Rondom  Deedee”  door  de  opschroeving  van  een  verziekte  sek- 
sualiteit  of  dubbelzinnige  grofheid  op  een  verminking  van  de 
realiteit  neerkomen.  Niet  omdat  er  in  werkelijkheid  geen  sek- 
sualiteit  of  grofheid  zou  bestaan,  wel  omdat  voor  de  blik  van 
iedere  normale  toeschouwer  de  verhoudingen  moeten  geëerbie- 
digd  worden. 

Een  uiterste  in  die  richting  is  het  werk  van  de  jonge  Neder- 
lander  Harry  Mulisch  (1927)  die  erin  slaagt  met  zijn  verhalen 
en  toneelstukken  telkens  opnieuw  enige  deining,  of  zoals  te 
Brussel  bij  de  opvoering  van  ”De  Knop”,  een  schandaaltje  te 
verwekken.  Is  hij  alleen  maar  een  navolger  van  Miller,  die  hij 
tracht  in  liederlijkheid  en  onfatsoenlikheid  te  overtreffen?  Na- 
tuurlijk  zal  hij  wel  iets  van  anderen  geleerd  hebben  en  toch 
menen  wij  dat  de  beweegreden  die  hem  ingeeft  zo  te  schrijven 
een  gevolg  is  van  de  kultuurmoeheid  die  een  deel  van  de  Euro- 
pese  jeugd  heeft  aangetast.  Een  moeheid  die  beladen  met  de 
asse  van  een  beschaving,  waarvan  zij  wel  bepaalde  nadelen 
ervaart  maar  de  zuivere  bronnen  en  krachten  niet  kent,  tot  een 
vernielingsdrang  wordt.  Het  kind  dat  door  zijn  ouders  berispt 
wordt,  zal  zich  wreken  door  de  ouderlijke  woning  in  brand  te 
steken.  In  de  grond  is  Mulisch  een  ekspressionist.  Hij  gaat  niet 
uit  van  de  werkelijkheid,  maar  van  de  indruk  die  de  werkelijk- 
heid  op  hem  maakt.  Zijn  gegevens  zijn  niet  van  het  leven  afge- 
keken,  ze  zijn  verzonnen,  om  een  houding  te  kunnen  uitbeelden, 
en  daarna  bij  de  werkelijkheid  aangepast.  Feitelijk  doet  hij 
slechts  een  beroep  op  enige  naturalistische  bijzonderheden  om 
zijn  onwetenschappelijk  subjektivisme  meer  schijnbare  waarach- 

tigheid  te  verlenen.  Het  woord  van  Zola  luidde:  ”Wij  roman- 
ciers  zijn  rechters  van  instruktie  over  de  mensen  en  hun  harts- 
tochten”.  Mulisch  is  niet  onpartijdig  meer:  hij  heeft  reeds  ge- 
oordeeld  en  veroordeeld.  Zulks  betekent  dat  het  naturalisme 
voorbijgestreefd  werd,  misschien  omdat  het  vertrouwen  in  zijn 
rustige  ovcrredingskracht  verloren  gegaan  is.  Het  overheersend 
klimaat  van  deze  tijd  is  er  een  dat  door  onzekerheid,  angst  en 
wanhoop  veroorzaakt  word. 

A.  J.  J.  VISSER:  GARIBALDI 


Waar  Europa  met  warmer  son  en  druiwetros 
baldadig  uitskop  in  die  see, 
het  ons  bedags  die  korrels  van  die  stingels  los 
getrap  en  snags  die  laafnis  wat  die  priële  gee, 

gedrink  in  ’n  murasie  of  onderaardse  gang 
waar  ons  ’n  republiek  se  mosterdsaadjies  plant; 
Bemes  met  harde  werk  en  samesweer,  het  ons  verlang 
dat  dit  sal  wortel  en  opboom  in  die  land 

waar  die  wolf  vir  Romulus  en  Remus  voed 
om  die  groot,  blink  stad  te  stig 
wat  ná  die  troebel  dade  van  Caesars  en  bloed 
van  Christene  die  Donker  Eeue  moes  verlig. 

Op  elkeen  se  tong  brand  nog  die  manifes 
en  eed  wat  hy  moes  sweer  aan  Jong  Italië: 
haat  teen  die  verdrukker  borrel  soos  in  ’n  fles 
op  teen  die  Alpe  uit  suidelike  Sicilië! 

Toe  word  die  land  ’n  reuse  driepootpot 
waarin  die  republiek  begin  te  kook. 

Ek  wou  hom  met  hulp  van  God 
en  1000  Rooi  Hemde  tot  ’n  krater  stook 

sodat  vlam  en  klip  sambreel 

oor  die  anargie  van  Napels 

en  dié  wat  met  die  vreemde  honde  heul 

op  straat  gegooi  word  in  muurhoog  stapels. 

Maar  ek  moes  leer  dat  die  daad 
groter  as  die  doener  is,  die  droom 
as  die  dromer;  dat  as  Gods  Raad 
’n  kleed  is,  ken  ons  slegs  die  fraaiingsoom. 

Want  het  ek  Sy  stem  nie  tot  drie  keer  gehoor: 

Plaas  trug  die  swaard  in  sy  skede, 
die  vegter  word  ook  eindelik  deurboor 
al  veg  hy  vir  eenheid  en  vrede? 

Nou  dat  die  vingers  van  Sardinië  en  Korsika 
om  my  soos  om  ’n  lastige  insek  vou 
en  hul  my  op  die  klipperige  Caprera 
gekerker  en  onskadelik  hou, 

Sal  U nie  iemand  stuur  (Immanuel  na  sy  onderdane?) 
wat  uit  die  flenter  swaeltjienes 
van  Lombardye,  Parma  en  Toskane 
’n  vesting  bou  wat  uittoring  bo  die  res 

om  daarvandaan  die  ganse  volk  aan  hul  gorrels 
soos  druiwetrosse  vir  U en  daardie  land  te  gryp 
uit  die  afsonderlike  state  en  die  wit  en  donker  korrels 
tot  één  wyn  te  pars  in  één  kuip? 


Uit  ’n  nuwe  bundel  „Skêr”,  wat  eersdaags  deur  H.A.U.M.  uitgegee 
word. 

ANDRIES  ALBERTS:  BELYDENIS 
IN  DIE  CHAOS 


Onlangs  is  daar  ’n  kultuurbom  ontplof  ■ — die  eerste  nommer  van 
die  nuwe  reeks  van  Tydskrif  vir  Letterkunde,  Feb.  1963.  Hier 
volg  ’n  paar  skerwe  daarvan: 

,,As  die  ou  begrippe  van  ruimte  en  tyd,  van  vaste  stowwe, 
van  Skepping  en  Skepper,  van  siel  en  besiel  wees,  van  dood  en 
verganklikheid  en  hiernamaals  waardeloos  word,  dan  verdwyn 
mos  ook  die  grondslag  van  reg  en  geregtigheid,  van  sedelike 
waardes,  van  moraliteit . . .” 

,,Dit  alles  beteken  dat  die  grondslae  van  ons  beskawing 
weggeslaan  is  . . .” 

,,Alles  het  chaos  geword  . . 

,.Die  Aandlandse  Beskawing  is  dood  . . .” 

Sulke  uitsprake  is  nie  vir  dowwe  neute  nie.  Dit  beoog  om  ’n 
apologie  vir  sekere  literêre  verskynsels  aan  te  bied,  of  so  nie, 
’n  lewensbeskoulike  motivering  vir  toekomstige  beweginge  te 
voorsien. 

Daar  bestaan  op  die  oomblik  twee  soorte  chaos-gevoel:  die 
Europese  en  die  Afrikaanse.  Om  die  twee  te  kontrasteer,  sal 
ek  die  eerste  wit  chaos  en  die  tweede  swart  chaos  noem. 

Die  wit  chaos  wat  uit  die  nihilisme,  eksistensialisme  en 
absurdisme  spruit,  is  ’n  tipiese  simptoom  van  middelmatige 
literatuur.  Dit  het  in  ’n  modegril,  ’n  geestelike  weelde-artikel 
van  die  oorbeskaafde,  beveiligde  vasteland  ontaard.  Dit  word 
meer  in  ledige  verbeelding  as  in  harde  werklikheid  beleef.  Ek 
sê  middelmatig,  want  groot  skrywers  en  denkers  sou  van  ’n 
toestand  waarin  verouderde  denkbeelde  vir  die  volksgees  waar- 
deloos  word,  gebruik  maak  om  nuwe  denkbeelde  te  skep. 

Vir  ons  volk  is  ’n  geheul  met  die  wit  chaos  verraderlik;  want 
dit  trek  die  aandag  af  van  die  reële  swart  chaos  ■ — die  nasionale 
dood  — wat  ons  in  ons  stryd  om  blanke  voortbestaan  bedreig. 

Die  akademiese  gestoei  oor  vierletterwoorde  kan  ons  nie  veel 
skeel  nie,  want  in  die  huidige  krisis  geld  vir  ons  net  twee  vierlet- 
terwoorde:  Dood  of  Lewe! 

Tipies  van  die  Afrikaanse  letterkunde  was  dat  dit  in  en  óm 
die  Tweede  Vryheidsoorlog  ontluik  het,  en  in  die  bitterheid 
van  nasionale  verarmblanking  ’n  hoogtepunt  bereik  het.  Hierdie 
tragiese  agtergrond  was  die  gevolg  van  die  Eeu  van  Onreg. 

Hierdie  eeu  het  twee  aspekte,  soos  die  kake  van  ’n  oorlogsknyp- 
tang  gehad  — die  politieke  en  die  ekonomiese. 

Hoewel  die  eeu  van  politieke  onreg  verby  is,  woed  die  eeu 
van  landbou-ekonomiese  onreg  voort.  Dit  is  die  oorsaak  van 
die  swart  chaos,  wat  die  platteland  van  blankes  ontvolk  en  met 
swartes  oorbevolk.  Die  uiteindelike  gevolg  sal  wees  dat  ons, 
ten  spyte  van  ons  wêreldbekende  Apartheidsbeleid,  binne  twin- 
tig  jaar  ’n  wit  republiek  met  ’n  swart  voedselskuur  kan  hê.  Dit 
is  ’n  ideologiese  gedrog  wat  op  nasionale  selfmoord  uitloop. 

Waar  die  Tweede  Vryheidsoorlog  ons  letterkunde  in  die 
murg  en  die  been  van  sy  diepste  wese  geroer  en  vergestalt  het, 
daar  kan  verwag  word  dat  die  huidige  bestaanstryd  ons  letter- 
kunde  wééreens  intiem  en  intens  sal  raak.  Oppervlakkig  lyk  dit 
miskien  nie  so  nie,  en  waar  hierdie  artikel  ’n  belydenis  is,  sal  dit 
my  verskoon  word  as  ek  bieg  hoe  dit  mý  beïnvloed. 

Ek  probeer  op  die  oomblik  om  ’n  roman  tc  skryf.  My  grootste 
kwelling  wat  my  verhinder  om  met  die  nodige  gemoedsrus  voort 
te  werk  is  die  tergende  vraag:  Waarvoor  skryf  ek?  Vir  wie? 
Want  as  die  heersende  landbou-ekonomiese  beleid  die  platte- 
landse  oervesting  van  die  blankes,  die  bakermat  van  ons  taal 
en  kultuur,  laat  verswart;  as  dit  die  laaste  paar  blanke  boere 
van  die  plaas  af  druk,  sal  daar  oor  twintig  jaar  nie  meer  ’n 
Afrikaanse  taal  wees  nie!  My  moedertaal  sal  in  my  armsalige 
leeftydjie  al  verdwyn! 

Nou  spreek  dit  tog  vanself  dat  waar  een  skrywer  se  siel  so 
erg  deur  ’n  nasionale  treurspel  gepynig  word,  dit  uiteindelik 
wel  algemeen  in  ons  letterkunde  van  die  toekoms  weerspieël  sál 
word. 

Wat  hier  voor  my  lê,  hierdie  tydskrifnommer,  is  beslis  ’n 
ánder  soort  as  dié  van  Oom  Gert  Vertel,  Trekkerswee.  Dis  Al. 
en  Ampie.  waarin  die  digters  saam  met  hulle  volk  gely  en  gestry 
het.  Wat  hier  voor  my  lê  het  alle  kontak  met  ons  nasie  se 
smarte,  sy  vrese,  sy  verbitteringe  en  teleurstellinge,  sy  liefde 
en  sy  haat,  sy  lewe  en  strewe  verloor.  Dit  mag  moderne  kuns 
of  wysbegeerte  wees,  maar  dis  nie  meer  nasionaal  nie,  volks 
nie,  eg  nie,  opreg  nie,  wesentlik  nie,  menslik  nie,  waar  nie. 

Dit  laat  ’n  mens  dink  aan  groot  mans  wat  soos  kinders  met 
dolosse  popspeel;  wat  met  skimme  en  skaduwees  skerm  terwyl 
Rome  dreig  om  te  brand;  aan  Bélsasar  wat  vir  kinderagtige  ver- 
maak  uit  heilige  goue  bekers  wyn  drink,  wyl  vyfde-kolonners 
reeds  die  poorte  van  Babilon  vir  die  vyand  oopgesluit  het  — 
die  vyand  wat  hom  netnou  sal  doodmaak! 

Is  dit  ons  erns?  Is  dit  ons  erns? 

Ek  het  gesê:  sulke  literatuurfilosofie  is  nie  meer  nasionaal  nie, 
en  bygevoeg:  wáár  nie.  Laat  ons  nou  nagaan  hoevecl  waarheid 

steek  in  die  stelling  dat  die  grondslag  van  reg  en  geregtigheid, 
van  sedelike  waardes  en  van  die  beskawing  sou  verdwyn  het. 

Die  mens  is  ’n  sedelike  wese  omdat  hy,  soos  Aristoteles  al 
gesê  het,  ,,’n  sosiale  dier”  is.  As  maatskaplike  wese  geniet  hy 
die  lewe.  Hy  wil  leef;  daarom  sal  hy  enigiets  doen  wat  tot  sy 
bestaan  bydra.  Dáárom  ontwikkel  hy  ’n  sedelike  gedrag  wat 
hom  kan  help  om  gelukkig  te  leef.  Sy  wetenskap,  regstelsel, 
lewensbeskouing,  sy  taal  en  kuns,  sy  godsdiens  — selfs  die 
staat  — is  vir  hom  middele  tot  die  doel  van  ’n  waardige  lewe. 

Die  stelling:  „As  die  ou  begrippe  van  tyd  en  ruimte,  Skep- 
ping  en  Skepper,  van  vaste  stowwe,  hiernamaals  ens.,  waarde- 
loos  word,  dan  verdwyn  mos  ook  die  grondslag  van  reg  en 
geregtigheid,  van  sedelike  waardes  . . .”  is  dus  foutiewe  logika. 

Ek  blameer  nie  die  skrywer  van  die  aanhaling  persoonlik  vir 
die  logies-foutiewe  afleiding  nie;  want  die  woordjie  mos  toon 
dat  hy  maar  net  ’n  algemene  dwaling  formuleer. 

Enige  dosent  van  die  etiek  sal  my  leser  kan  sê  dat  die  ge- 
noemde  begrippe  in  Sokrates,  Kant  of  MiII  se  sedeleerstelsels 
geen  rol  speel  nie.  Ook  nie  by  Christus  in  Sy  hoedanigheid 
as  Etiese  Denker  nie.  Vergelyk  Matt.  7 : 12: 

,,AIIes  wat  julle  dan  wil  hê  dat  die  mens  aan  julle  moet  doen 
— net  so  moet  julle  aan  hulle  ook  doen;  want  dit  is  die  Wet 
en  die  Profete.” 

Sedelikheid  kom  gevolglik  ten  alle  tye  by  alle  volkere  voor 
of  hulle  Christene  of  heidene,  beskaaf  of  barbaars,  subtiel  of 
naief,  modern  of  primitief  is. 

’n  Toestand  van  onreg,  regloosheid  of  ongeregtigheid;  van 
immoraliteit  of  amoraliteit  kom  uitsluitlik  voor  by  enkelinge  en 
nasies  wat  selfmoord  pleeg. 

Jong  nasies,  energieke  rasse,  wat  nie  wil  selfmoord  pleeg  nie, 
sal  ten  spyte  van  die  onvermydelike  waardelooswording  van  alle 
begrippe  groeikragtige  kulture  ontwikkel  — eenvoudig  omdat 
hulle  wíl  leef.  Waar  ’n  wil  is,  is  ’n  weg. 

As  die  Afrikanernasie  wil  voortbestaan,  sal  begrippe  van 
ruimte  en  tyd  of  hiernamaals  dit  nie  verhinder  nie,  maar  ander 
euwels,  soos  landbou-ekonomiese  onreg,  kan  wel  sekere  dele 
van  ons  plattelandse  oervesting  laat  verswart.  ’n  Blanke  repu- 
bliek  met  ’n  swart  voedselskuur  sal  natuurlik  ’n  ongerymdheid 
wees.  Dit  geld  egter  nie  vir  ánder  nasies  nie;  want  ander  nasies 
bou  nie  op  swart  arbeid  nie.  Net  ’n  volk  wat  met  blindheid 
geslaan  is,  sal  sy  voedselbronne  oorhandig  aan  diegenes  wat  sy 
ondergang  gaan  bewerkstellig. 

Dat  die  etiese  met  waardelooswordende  begrippe  absoluut 
niks  te  doen  het  nie,  het  ek  bewys;  dat  die  hele  beskawing  op 
begrippe  gegrondves  sou  gewees  het,  is  óók  ’n  onbewese  hipo- 

tese.  Dis  onnodig  om  dit  hier  te  weerlé.  Ek  sal  net  kortliks  om- 
skryf  wát  beskawing  is. 

Beskawing  is  ’n  nasionale  of  mensdomlike  skeppingsdaad. 
Om  iets  te  kan  skep,  is  skeppingskrag  ’n  essensiële  vereiste. 
Sulke  skeppingskrag  het  hom  in  die  geskiedenis  as  wilskrag, 
denkkrag,  daadkrag,  strydkrag,  spierkrag,  liefdeskrag  en  veral 
WERKKRAG  geopenbaar.  Die  grondslag  van  beskawing  is  dus 
krag  — energie,  en  nie  begrippe  nie.  Vir  die  doel  van  die  Afri- 
kaanse  volksideaal  van  blanke  voortbestaan  kan  ons  volstaan 
by  die  kort  definisie  dat  beskawing  op  werkkrag  berus,  en  dat 
ons  dus  sal  moet  werk. 

Verre  daarvandaan  dat  die  mens  van  denkbeelde  afhanklik 
sou  wees,  streef  ware  leiers  altoos  daarna  om  verouderde  idees 
te  vervang.  Ons  grootste  vyand  in  ons  stryd  vir  nasionale  self- 
behoud  op  die  platteland  is  juis  ’n  verrotte  begrip  — die  soge- 
naamde  vrye  inisiatief  in  die  landbou-ekonomie.  Hierdie  libera- 
listiese  uitbuitersbeginsel  is  die  Achilles-hiel  van  ons  Apartheids- 
beleid.  En  met  die  hele  wêreld  teen  ons  kan  ons  nie  ’n  Achilles- 
hiel  bekostig  nie.  In  die  praktyk  word  dit  egter  deur  geldmag, 
selfsug  en  politieke  gewin  geskraag,  sodat  dit,  hoe  vals  en  ver- 
derflik  ook  al,  onoorwinlik  sterk  is. 

In  die  praktyk  ondermyn  dit  die  blankes  soos  volg:  Omtrent 
twintig  persent  van  ons  stapelvoedselprodusente  verkeer  (per 
statistiese  toeval)  in  ’n  posisie  om  teen  laer  koste  as  die  ander 
tagtig  persent  te  produseer.  HuIIe  ,.vrye  inisiatief”  skep  dan 
oorproduksie  en  die  surplusse  word  as  wapen  teen  die  onskul- 
diges  gebruik  om  hulle  pryse  af  te  dwing.  Omdat  die  aldus 
veronregte  kleinboere  ’n  baie  klein  minderheid  van  die  kiesers- 
korps  is,  is  hulle  magteloos.  HuIIe  móét  eenvoudig  verarm,  en 
wanneer  hulle  verliese  het,  word  hulle  deur  ’n  genadige  regering 
,,gehelp”  — met  rentedraende  lenings,  wat  hulle  onherroepelik 
in  skuld  en  vernedering  dompel.  Omdat  hulle  die  grond  liefhet, 
en  geen  ander  beroep  ken  nie,  klou  hulle  krampagtig  aan  die 
aarde  vas,  totdat  hulle  daarop  sterwe;  maar  hulle  kinders  ver- 
huis  na  die  stede  waar  hulle  inval  by  die  duisende  arbeiders  en 
amptenare  wat  hulle  self  by  die  stembus  kan  beveilig  en  daar- 
om  ook  meetel. 

Terwyl  die  eeu  van  politieke  onreg  ons  volk  gedurende  die 
drie-jarige  oorlog  dertigduisend  lewens  — gemiddelde  tiendui- 
send  per  jaar  — gekos  het,  het  die  begrip  van  vrye  inisiatief 
ons  in  die  sestig  jaar  sedertdien  seshonderdduisend  lewens  ge- 
kos.  Hoewel  dié  mens  nie  letterlik  gesterf  het  nie,  was  hulle 
lewe  ’n  sukkelbestaan  wat  erger  kan  wees  as  die  dood. 

Net  een  seksie  van  die  volk  verarm  — ondanks  berigte  oor 
vooruitgang  in  elke  sektor  van  die  volksbestaan. 

So  ’n  bittere  ironie  word  in  geen  ander  land  aangetref  nie. 
Hierdie  nasionale  treurspel  is  ’n  doodvonnis  wat  die  nasie  met 
sulke  diskriminasie  oor  sy  laaste  groepie  bittereinders  op  die 
plattelandse  front  vel.  Dit  is  egter  óók  ’n  doodvonnis  wat  die 
nasie  oor  hom  self  vel;  want  ’n  ketting  is  so  sterk  soos  sy  swak- 
ste  skakel. 

Strategies  is  die  Afrikanerdom  besig  om  homself  te  verraai. 
Ek  het  al  gewonder  of  ons  militêre  gesagvoerders  blind  is.  'n 
Mal  generaal  kan  net  sowel  sy  eie  keel  afsny  en  hoop  dat  hy 
daarsonder  sal  kan  veg. 

,,Maar,”  roep  ’n  oningeligte  leser  uit,  ,,daar  is  ryk  boere  wat 
in  blink  motors  rondry  en  hulle  broeke  op  die  stoep  deursit  cn 
koffiedrink!” 

Die  antwoord  is:  Daardie  ryk  boer  is  miskien  ’n  wolprodu- 
scnt,  ’n  vrugte-  of  wynboer.  Sy  uitvoerprodukte  word  nie  in  sy 
eie  vaderland  bemark  nie,  maar  in  die  buiteland  waar  hy  nie 
deur  ekonomiese  onreg  getref  word  nie.  Ek  sinspeel  nie  op 
húlle  nie,  want  ek  was  self  ’n  karakoelboer  wat  pelse  na  Duits- 
land,  Engeland  en  Amerika  uitgevoer  het.  Ek  bedoel  die  klein- 
boer  wie  se  arbeid  winsloos  bly  vir  hom  self,  maar  die  vorm 
aanneem  van  groot  winste  vir  die  goudmyne,  die  handel,  die 
nywerhede.  Dit  is  die  klein  voedselprodusent  wat  van  plaaslike 
beleid  afhanklik  is  wat  sorg  vir  u en  u kinders  se  gesondheid 
en  geluk. 

So  ’n  selfmoordbeleid  spruit  daaruit  voort  dat  ons  boerdery- 
stelsel  ,,tydelik”  in  die  hande  gelaat  word  van  ’n  mensegroep 
wat  geen  verpligting  voel  of  erken  teenoor  die  grond  wat  hulle 
genadeloos  uitput  nie.  Dis  ’n  soort  agrariese  rewolusie  wat  ont- 
staan  om  die  leemte  te  vul  wat  gelaat  word  deur  kleinboere  wat 
dorp  toe  gedwing  word. 

Hierdie  agrariese  rewolusie  is  ,,tydelik”  in  die  sin  dat  dit 
net  vir  ’n  kort  tydjie  teen  ’n  verlies  die  goedkoop  produkte  sal 
kan  produseer  waarmee  ons  verouderde  beleid  ’n  lae  koste- 
struktuur  vir  die  hele  land  probeer  daarstel.  Dis  egter  ewig  in 
die  sin  dat  wie  die  grond  nou  beset,  dit  oor  twintig  jaar  sal 
besit. 

Die  dreigende  dood  van  ons  soort  bring  ons  terug  by  ons 
omskrywing  van  beskawing  as  ’n  skeppingsdaad  wat  werkkrag 
verg.  As  ons  nasie  uit  die  staanspoor  al  sy  werk  self  gedoen  het, 
sou  die  idee  dat  swart  boere  die  blankes  kan  vervang  ondenk- 
baar  geklink  het.  Uit  ’n  suiwer  liberalisties-ekonomiese  stand- 
punt  maak  dit  egter  geen  verskil  of  die  boer  wit  of  swart  is  nie 
— mits  hy  maar  dienstig  gebruik  kan  word. 

Die  nekslag  van  die  Afrikanerdom  lê  dan  eerstens,  in  die 
feit  dat  dit  vasklou  aan  ’n  verouderde,  onwetenskaplike  begrip 

van  die  landbou-ekonomie,  en  tweedens  daarin  dat  dit  nie  kans 
sien  om  sónder  goedkoop  anderskleurige  arbeid  te  leef  nie  ■ — 
iets  wat  ander  nasies  maklik  doen  en  reg  kry.  Afgesien  van  die 
onverbiddelike  feit  dat  so  ’n  nasie  nie  kán  voortbestaan  nie, 
kom  die  vraag:  Verdién  so  ’n  nasie  om  te  bestaan?  Op  hierdie 
vraag  kan  geen  denker  antwoord  nie,  net  die  gode  mag  oordeel. 

Die  uitdaging  om  vir  ons  self  te  werk  en  vir  ons  self  te  dink 
sal  ons  onmiddellik  móét  aandurf  — anders  sterf  ons!  Die  eis 
om  volksverraderlike  begrippe  oorboord  te  gooi  en  ons  eie 
beleidrigtinge  te  formuleer  is  ’n  absolute  bestaansvoorwaarde. 
Dis  ’n  ultimatum  van  die  lewe,  die  rede,  die  natuur,  die  reg  en 
die  sedelikheid  wat  logies,  billik  en  prakties  uitvoerbaar  is.  Die 
wêreldgeskiedenis  bewys  dat  geen  nasie  ooit  op  ’n  ander  grond- 
slag  bestaan  het  nie. 

Dis  hierdie  dreigende  swart  chaos  wat  ons  net  self  kan 
afweer. 

P.  A.  DEW.  VENTER:  STORIE  VIR 
’N  KIND 


V I R N A O M I 


Ek  het  op  my 
rug  gelê 
in  die  jong 
papawer  wat  sopnat 
was  van  oranje 
gesmelte  sonskyn. 

Toe  kom  daar 
'n  by 
en  sê 
vir  my: 

Ek  was  vanmóre 
allenig  in 
die  koelerige  blou 
toe  kom  ek  skielik 
in  'n  heerlike 
gekleurde  rokie  geur, 
en  ek  val  daarin 
af  tot  by  jou. 

Ek:  Hoe  ver  gaan 
hierdie  blou? 

By:  Tot  rondom 
en  binne  jou. 

Ek:  Ek  het  vanmóre 
opgeklim  teen 
’n  dun  steeltjie  met 
reguit  deurskynende 
haartjies,  en  in  hierdie 
hemeltjie  gekom. 

B.  LE  ROUX:  ENKELE  GEDAGTES 
OOR  DIE  BEHAVIORISME  VAN 
W O O R D E OP  DIE  VERHOOG 


Taal  het  ons  uit  twee  pole  saamgetrek:  sy 
wisselstroom  sal  in  sy  woorde  duur  wat  ons 
mekaar  ontluik,  en  mekaar  toestuur. 

(Elisabeth  Eybers) 


(1) 

Daar  is  seker  geen  letterkundige  terrein  waarop  die  woord 
hom  so  laat  geld  as  op  die  verhoog  nie.  Hier  het  ons  met  die 
lewende  woord  te  maak,  warm  uit  die  mond,  waarsonder  die 
toneel  futloos  en  steriel  sal  wees.  Binne  die  bestek  van  ’n  paar 
uur  moet  ’n  stuk  lewe  hom  oortuigend  met  die  grootste  woord- 
ekonomie  voor  ’n  gehoor  afspeel.  Dis  hier  waar  die  stem  agter 
die  woorde  net  so  betekenisvol  is  as  die  rusteloosheid  van  die 
emosies:  die  een  is  afhanklik  van  die  ander,  en  dus  onskeibaar. 

Mens  verkies  gewoonlik  die  een  speler  bo  ’n  ander  weens 
die  skaalwydte  van  sy  toonaard  en  stembuiging.  Die  akteur 
moet  sy  woorde  sinvol  en  helder  aan  sy  toeskouer  oordra;  aan 
die  ander  kant  moet  die  dramaturg  sy  woorde  dramaties  so 
orden  dat  dit  die  akteur  in  staat  stel  om  dit  te  kan  doen.  Dit  is 
vanselfsprekend:  indien  die  speler  nie  luister  na  die  intonasie 
in  die  bepaalde  teks  wat  hy  moet  voordra  nie,  is  hy  dislojaal 
aan  die  dramaturg.  Alle  verfraaiings  wat  hy  daaraan  mag  toe- 
voeg,  kan  op  ’n  fiasko  uitloop.  Stanislavsky  het  daarop  aan- 
gedring  dat  die  akteur  ’n  tonaliteitskema  moes  saamstel  waar- 
volgens  hy  die  nodige  intonasie  aan  die  spesifieke  stuk  kon 
verleen.i  Teenstellend:  indien  die  dramaturg  sy  woorde  nie 
dramaties  inspan  nie,  kan  hy  nie  die  presiese  nuanse  verlang 
nie.  In  so’n  geval  het  nóg  die  dramaturg  nóg  die  akteur  die 
geleentheid  om  sy  doel  te  bereik. 

’n  Gedagte  word  nooit  in  absolutisme  uitgespreek  nie,  maar 
gaan  gepaard  met  die  effek  wat  daarmee  bereik  moet  word. 
Styl  is  dus  die  uiting  van  ’n  gedagte  met  ’n  doelpunt,  m.a.w. 
die  doelstelling  van  styl  is  die  middel  om  effek  te  bereik,  veral 
dié  van  die  dramaturg.  Hiermee  moet  die  akteur  rekening  hou; 
alle  woorde  en  sinne  het  in  minder  of  meerdere  mate  musikali- 
teit.  Namate  die  akteur  die  teks  instudeer  sal  hy  die  aksioma  van 
hierdie  stelling  ontdek.  Agter  die  woorde  skuil  nie  ’n  outomaat 

wie  se  dialoog  bv.  eenvoudig  ’n  bandopname  tussen  persone  is 
nie,  maar  agter  die  woordegebruik  skuil  die  mens  met  sy  eie 
indiwidualiteit:  ’n  ingewikkelde  wese  met  ingewikkelde 
dimensies  wie  se  woorde  moet  bydra  tot  die  formule  van  ’n 
struktuur  wat  hy  moet  help  om  te  voltooi.  Dramatiese  dialoog 
fungeer  volgens  ’n  samegestelde  kode  wat  die  akteur  presies  sê 
hoe  hy  dit  moet  gebruik  sodat  sy  spel  met  die  gevoelens  van  sy 
gehoor  moet  harmonieer.  Dit  kan  beskou  word  as  ’n  dramatiese 
toonsetting,  ruim  net  soos  dié  van  ’n  musikale  komposisie. 

Ter  verduideling  neem  ek  ’n  voorbeeld  uit  Ibsen  se  Rosmers- 
holm.^  In  die  eerste  woorde  van  die  drama  kry  ons  ’n  tipiese 
voorbeeld  van  beklemmende  woordgebruik:  dit  openbaar  die 
dramaturg  se  behendigheid  van  eksposisie,  sy  beplanning  van 
situasieskildering  wat  onmiddellik  die  aandag  van  die  toeskouer 
trek: 


Madam  Helseth:  Dit  is  seker  goed  dat  ons  so  stadigaan  die 
tafel  vir  die  aandete  dek,  né  juffrou? 

Rebekka  West:  Ja,  doen  dit  maar,  die  predikant  moet  seker 
netnou  kom. 

Madam  Helseth:  Trek  dit  nie  baie  waar  juffrou  sit  nie? 

Rebekka:  Ja,  ’n  bietjie.  Sal  u maar  sluit?  {Madam  H.  gaan 
heen  en  sluit  die  voorkamerdeur;  daarna  gaan  sy  na  die 
venster  en  sluit  die  voorkamerdeur;  daarna  gaan  sy  na  die 
venster  toe.) 

Madam  Helseth:  {Sy  sluit  en  kyk  uit.)  Maar  is  dit  nie  die 
predikant  wat  daar  loop  nie? 

Rebekka:  {Haastig)  Waar?  {Staan  op.)  Ja,  dis  hy.  {Agter 
die  gordyn.)  Gaan  opsy.  Moenie  dat  hy  ons  sien  nie. 

Madam  Helseth:  {In  die  middel  van  die  kamer.)  Maar  raai 
juffrou  — hy  loop  mos  weer  met  die  meulpad. 

Rebekka:  Hy  het  eergister  ook  met  die  meulpad  geloop.  {Kyk 
tussen  die  gordyn  en  die  vensterraam  deur.)  Wag  nou  sal 
ons  sien. 

Madam  Helseth:  Waag  hy  dit  om  oor  die  bruggie  te  gaan? 

Rebekka:  Dis  juis  wat  ek  wil  sien.  {Kort  daarop.)  Nee,  hy 
draai  om.  Hy  gaan  vandag  ook  ompad.  ( Gaan  weg  van  die 
venster.)  ’n  Lang  pad. 

Madam  Helseth:  Ag  hemel  ja,  dit  moet  vir  die  predikant 
darem  swaar  wees  om  oor  die  bruggie  te  loop.  Daar,  waar 
so  iets  geskied  is;  daar  — 

Rebekka:  {Vat  haar  hekelgoed  bymekaar.)  HuIIe  bly  lank 
geheg  aan  hulle  dooies  hier  op  Rosmerholm. 

(B.  I,  bl.  I.) 

Onmiddellik  as  die  gordyn  oopskuif,  trek  hierdie  toneeltjie 
die  aandag,  voordat  daar  een  woord  gepraat  word.  Madam 
Helseth  stap  binne  en  Rebekka  loer  angstig  so  af  en  toe  deur  die 
venster.  Dit  is  ’n  truc  van  Ibsen  om  sy  stuk  dadelik  in  die  middel 
van  die  hoofgedagte  te  begin,  en  dit  doen  hy  hier  deur  middel 
van  mimiek.  Die  dialoog  verleen  speelruimte,  benadruk  veral  die 
tafreeitjie  wat  die  twee  vrouens  van  die  man  buite  op  die 
meulpad  het.  Verder  openbaar  dit  vername  feite:  die  luisteraar 
verneem  o.a.  hoe  laat  op  die  dag  dit  is,  Madam  Helseth  se 
verhouding  tot  Rebekka,  maar  veral  kan  die  toeskouer  raai  dat 
daar  ’n  geheim  is  wat  albei  deelagtig  is. 

Elke  dramaturg  probeer  om  die  belangstelling  te  behou  wat 
hy  verower  het.  Dit  kry  Ibsen  reg  deur  ’n  eksposisie  wat  die 
buitengewone  verhouding  tussen  Rebekka  en  Rosmer  insinueer, 
sonder  om  daardie  belangstelling  te  laat  verslap.  Deur  die 
woorde:  Moenie  laat  hy  ons  sien  nie,  kry  ons  ’n  kykie  in  die 
sameswering  teen  Rosmer,  en  dat  daar  iets  is  wat  vir  hom 
verborge  moet  bly.  Hierdie  verborge  iets  wek  onmiddellik  die 
afwagtende  spanning  by  die  toeskouer,  maar  Ibsen  besef  dat 
hy  in  so  ’n  mate  die  belangstelling  van  sy  luisteraar  verower  het 
dat  hy  ook  geduldig  op  die  antwoord  sal  wag.  Die  eenvoudige 
woorde  van  Madam  Helseth:  Hy  loop  mos  weer  die  ompad 
staan  nie  los  van  die  situasie  nie,  maar  vorm  ’n  vername, 
inherente  eenheid  daarmee.  Die  woordjie  weer  vestig  die  aandag 
op  meulpad  wat  na  die  houtbruggie  lei.  Maar  skielik  draai 
Rosmer  om  en  loop  ’n  ompad  wat  die  nodige  geheimsinnigheid 
aan  sy  beweging  verleen.  Die  hele  misterie  bly  vir  die  toeskouer 
onopgelos;  slegs  die  woordjie  dood  deur  Rebekka  geuiter,  dien 
as  ’n  soort  leidraad  tot  die  oplossing. 

Dit  is  wat  ’n  mens  in  ’n  speurdrama  sal  verwag,  maar  Ibsen 
gebruik  dit  met  so  ’n  artistieke  behendigheid  dat  hy  ons  daar- 
deur  oortuig  dat  sy  karakters  in  ’n  natuurlike  situasie  beland 
het  sodat  hulle  genoeg  diepte  bevat  waarop  die  akteur  kan 
steun.  Ibsen  se  mense  is  ryp  aan  ervarings:  hulle  gedagtes  en 
dade  het  betrekking  op  wat  in  die  verlede  gebeur  het  wat  hulle 
teenwoordige  handelwyse  bepaal.  Dit  plaas  ’n  groot  spanning 
op  die  dialoog  sodat  dit  net  akteurs  van  formaat  is  wat  dit 
oortuigend  kan  oordra. 

Dis  kenmerkend  van  Ibsen  se  dramas  dat  die  eerste  woorde 
daarin,  hoe  doodeenvoudig  hulle  ook  mag  skyn,  van  die  uiterste 
belang  is.  As  Rebekka  van  die  venster  omdraai,  haar  hekelgoed 
bymekaarmaak  met  die  woorde:  Hulle  bly  lank  geheg  aan  hulle 
dooies  op  Rosmerholm,  weet  die  toeskouer  dat  daar  ’n  skakel 
tussen  die  verlede  en  hede  is.  Maar  daar  is  nog  iets  waarop 
gelet  moet  word,  nl.  die  decór  in  die  agtergrond:  agter  die 

lewende  blomme  is  die  muur  behang  met  ou  portrette  van  predi- 
kante  en  offisiere  en  ander  amptenare  in  uniform;  ’n  antitese 
tussen  die  lewendes  en  die  dooies.  Die  visuele  ironie  word  ver- 
sterk  met  wat  op  die  verhoog  waargeneem  word. 

Maar  daaragter  is  die  lewende  toneelspel  wat  alles  verryk  en 
verfyn.  Die  dialoog  begin  met  ’n  kalm  ritme  waarin  ’n  mens 
nouliks  die  verborge  strekking  verneem.  Maar  dit  word  spoedig 
op  natuurlike  wyse  versteur  as  Madam  Helseth  deur  die  venster 
staar.  Wat  ons  op  die  ondervlakte  vermoed  het,  word  nou  heel 
waarskynlik.  Die  krisis  in  die  toneeltjie  kry  nou  sy  ommekeer 
met  dié  woorde:  „Nee,  hy  draai  om.  Hy  gaan  vandag  ook  om~ 
pad.”  Daarna  volg  die  ietwat  opgewekter  gesprek  tussen 
Rebekka  en  Madam  Helseth  sodat  daar  lewe  op  die  verhoog 
kom,  ritmiese  eenheid,  die  eerste  kenmerk  waaruit  ’n  groot 
dramatiese  krag  ontluik.  Binne  die  eerste  paar  oomblikke  het 
daar  dus  heelwat  op  die  verhoog  gebeur  wat  ons  belangstelling 
gewek  het,  maar  wat  ook  terselfdertyd  ’n  sterk  tonaliteitseffek 
uitgestraal  het.  Wat  die  dramaturg  ons  graag  wou  laat  weet  en 
voel,  het  hy  ons  laat  aanvaar.  Hy  het  ons  in  die  tragedie  betrek: 
ons  is  gretig  om  die  betekenis  te  besef  wat  hy  self  in  die  stuk 
beleef.  Op  dié  wyse  onderwerp  Ibsen  ons  aan  sy  wil,  sonder  dat 
ons  dit  so  opvallend  agterkom.  Samevattend  kan  ons  sê  dat  die 
dramaturg  se  netwerk  van  suggestie  afhang  van  die  insig  wat  hy 
in  sy  tema  het,  en  die  wyse  waarop  hy  dit  hanteer. 

(2) 

Tot  dusver  het  die  bespreking  gegaan  oor  die  gedragspsigolo- 
gie  of  behaviorisme  van  woorde  in  die  gewone  prosadrama, 
maar  ten  opsigte  hiervan  moet  daar  ook  op  die  versdrama  gelet 
word.  Wat  ek  graag  hier  wil  aantoon,  is  hoe  effektief  die  dia- 
loog  in  die  versdrama  kan  wees;  hoe  dit  gepaard  met  die  akteur 
se  bewegings  miskien  ’n  presieser  beeld  van  die  dramaturg  se 
doelstelling  gee  as  die  gewone  prosagesprek  bv.  indien  die  vers 
die  emosies  barometries  laat  styg,  weet  die  akteur  presies  wat 
van  hom  verlang  word.  Instinkmatig  sal  ’n  Hamlet  weet  hoe 
om  die  volgende  woorde  aan  sy  gehoor  sinvol  oor  te  dra: 

O God,  o God, 

hoe  moeisaam,  futloos  muf  en  laf  kom 
die  tverke  van  die  wêreld  my  tog  voorl^ 

(I.ii.17) 

nl.  met  ’n  stem  moeisaam,  futloos  muf  en  laf  soos  die  woorde 
dit  wil  hê.  Hier  sal  die  ware  akteur  moet  let  op  die  slepende 
ritme,  veral  die  sleepgang  oor  /-klanke  wat  die  nuanserings 

bepaal  en  die  regte  gevoel  interpreteer.  Verder  let  ’n  mens  op 
metriese  vindingrykheid  en  poëtiese  hulpmiddele  wat  skaal- 
wydte  aan  die  stem  verleen.  Hierdie  soort  binnerym  tref  ’n 
mens  veelvuldig  by  Shakespeare  aan;  heel  waarskynlik  het  hy 
dit  gebruik  om  te  vergoed  vir  die  verlies  van  rymwoorde.  Lear 
se  onderdrukte  venyn  hoor  ons  duidelik  in  die  die  stoccato-  en 
gutturale  klanke: 

in[ect  her  beauty 

you  [en-sucked  [ogs.  (King  Lear,  I.ii.l68). 

Of  in  die  beslistheid  van  die  konsonante  en  vibrerende  rym- 
woorde  verneem  ons  Hamlet  se  skynbare  triomf: 

Die  speVn  die  ding 

om  die  koning  se  gewete  te  bedwing. 

(Lii.168). 

Daar  is  talle  gevalle  waar  die  beweging  in  Shapespeare  se 
vers  spesifiek  vir  sy  gehoor  beplan  is,  net  soos  daar  uithang- 
bordjies  vir  die  akteur  is.  Hamlet  nader  die  biddende  Claudius 
met  die  woorde: 

Now  might  I do  it  pat,  now  he  is  praying, 

And  now  I'll  do  it,  and  so  he  goes  to  Heaven, 
and  so  / am  revenged. 

(lILiii.73). 

Die  herhalings  van  now  . . . now,  en  and  so  . . . and  so  aan 
die  begin  van  elke  kort  versreëltjie,  kan  die  gedagtes  van  iemand 
onthul  wat  ’n  probleem  wik  en  weeg.  Aan  die  ander  kant  kan 
dié  woorde  ook  die  kortaf,  onverwagse  aksie  van  ’n  man 
openbaar  wat  op  now  ’n  tree  nader  neem  aan  sy  slagoffer  en 
sy  swaard  omhoog  hef  met  die  woorde  now  I'll  do  it,  soos  ons 
dit  gewoonlik  op  die  verhoog  vertolk  sien.  Maar  hoe  weet  die 
akteur  dat  die  tweede  beweging  die  regte  vertolking  is?  Een- 
voudig  omdat  hy  ’n  studie  van  die  drama  gemaak  het,  en  veral 
omdat  hy  weet  die  wraakgedagte  in  Hamlet  se  gemoed,  na  die 
speltoneel,  moet  aan  die  gehoor  oorgedra  word.  Maar  nog  iets: 
die  hele  monoloog  openbaar  Hamlet  se  konflik  in  sy  vertraagde 
aksie  wat  tiperend  van  sy  karakter  is  en  hom  as  ’n  tragiese 
held  bestempel.  Shakespeare  se  rymlose  verse  is  daartoe  in  staat 
om  ingewikkelde,  fyn  en  verrassende  emosies  weer  te  gee. 

Hier  moes  ek  as  voorbeeld  ’n  stuk  uit  die  Engelse  teks  aanhaal 
daar  De  Klerk  se  vertaling  bepaald  nie  die  presiese  gedagte 
weergee  nie,  omdat  die  herhaling  van  die  onthullende  sleutel- 
woorde  daarin  ontbreek.3 

Ter  verduideliking  nog  een  voorbeeld  uit  Shakespeare  om 

aan  te  toon  hoe  doeltreffend  die  herhaling  van  woorde  aan 
die  begin  van  sy  versreëls  ’n  gemoedstoestand  doeltreffend  kan 
suggereer,  nl.  uit  Richard  II.  Die  volgende  woorde  is  ’n 
fluisterende  ootmoed,  byna  ’n  gebed,  ’n  wierookagtige  ritueel 
waarin  Richard  afstand  doen  van  sy  koninklike  regte: 

ril  give  my  jewels  for  a set  of  beads, 

My  gorgeous  palace  for  a hemitage, 

My  gay  apparel  for  a almsman’s  gown, 

My  figur’d  goblets  for  a dish  of  wood, 

My  sceptre  for  a palmer’s  walking-staff, 

And  my  large  kingdom  for  a little  grave, 

A little  little  grave,  an  obscure  grave. 

(II.iii). 


(3) 

Die  vraag  is  nou:  in  hoe  ’n  mate  is  daar  ’n  ooreenkoms  tussen 
die  stylprocédé  m.a.w.  die  behaviorisme  van  woorde  soos  hier- 
bo  uiteengesit  en  ons  eie  versdramaturge?  Om  ’n  volledige  ant- 
woord  op  die  vraag  te  gee  verg  ’n  diepgaande  studie  en  val  buite 
die  bestek  van  so  ’n  beknopte  bespreking.  A1  wat  ek  wil  doen 
is  om  voorbeelde  uit  die  werke  van  ons  vooraanstaande  vers- 
dramaturge  te  verstrek.  Hierdie  gedragspsigologie  van  woorde 
het  ons  dramaturge  bepaald  van  hulle  meester  Shakespeare  af- 
gekyk.  Maar  (en  dis  ’n  groot  maar)  wil  ek  sommer  heel  aan  die 
begin  konstateer  dat  ek  met  dié  bewering  geen  slaafse  navolging 
bedoel  nie,  maar  beinvloeding  ten  goede.  Een  aspek  staan  soos 
’n  paal  bo  water:  ons  versdramaturge  gebruik  hierdie  soort 
woordpsigologie  baie  subtieler  as  Shakespeare;  daarom  is  die 
gebruik  nie  so  kunsmatig  en  opvallend  nie. 

In  Van  Wyk  Louw  se  Germanicus.  André  P.  Brink  se  Caesar 
en  selfs  in  Opperman  se  Periandros  van  Korinthe  kry  ons  voor- 
beelde  wat  mens  sterk  aan  Shakespeare  se  stylprocédé  herinner. 
In  die  volgende  aanhaling  uit  Germanicus  kry  ons  Agripinna 
se  angs,  haar  groot  vrees  wat  die  toekoms  vir  Germanicus  en 
haar  kinders  inhou: 

Ek  is  ’n  vrou;  agter  my  trots  skuil  vrees 
vannag  is  ek  vol  vrees. 

Ek  dink  aaneen  aan  sterwe. 

Jy  het  gehoor:  hulle  skree  van  .heers’, 
van  .Caesar’!  Jy  weet  hoe  giftig  klank  bederf 
in  ons  klimaat.  Ek  sien  jou  in  die  netwerk 
spanspok-gevang : mirmillo,  Caius! 
en  die  retiarius  flikker  bokant  jou. 

Breek  jou  daaruit!  Of  ek  sien  ons  sterftes, 
die  lang  ry:  en  ek  sien  my  kinders  síer/: 
een-een,  soos  prinse  ster[  • — hulle  weet  dit  moet, 
hulle  weet  dat  hulle  moet  heers,  of  anders  sterwe. 

(bl.  32). 

In  hierdie  passasie  is  dit  interessant  om  daarop  te  let  watter 
stylmiddele  Van  Wyk  Louw  gebruik  om  die  versteurde  ge- 
moedstoestand  van  Agripinna  te  suggereer.  In  die  eerste  instan- 
sie  is  daar  die  wisselende  verslengtes,  met  die  interpunksies  wat 
telkens  die  stem  momenteel  stuit  om  dit  dan  weer  te  laat  voort- 
vloei.  Maar  daar  is  net  soos  by  Shakespeare  ’n  soort  alliterende 
assonansie  (soos  in  die  onderstreepte  woorde  aangedui)  wat 
die  wrewel,  die  angs  en  die  bitterheid  in  Agripinna  tipies  weer- 
gee,  sonder  om  dit  opsetlik  te  maak.  Dis  hierdie  fyner  eien- 
skappe  waarmee  die  akteur  rekening  moet  hou  indien  hy  sy 
spel  sinvol  wil  maak. 

Dieselfde  styltruc  kry  ons  ook  in  André  Brink  se  Caesar. 
Hier  let  ’n  mens  weer  eens  op  die  herhaling  van  woorde  bv. 
vrees  en  wil  wat  Cleopatra  as  stukragte  gebruik  om  Caesar  tot 
koningskap  aan  te  spoor: 

Caesarion  is  jou  jeug.  Ek  is  jou  krag. 

Saam  kan  ons  alles  wees,  en  móét  ons  o’ees. 

Of  wil  jy  nie?  Of  wil  als  laat  vaar 
waar  jy  ’n  leeftyd  aan  vergader  het? 

(bl.  16). 

Dis  juis  hierdie  fyner  woordspigologie  waarop  elke  akteur 
moet  let;  hoe  fyn  sy  oor  musikaal  ontwikkel  mag  wees,  sal  dit 
tog  nie  vir  hom  alles  sê  wat  hy  behoort  te  weet  nie.  So  ’n 
prosedure  was  juis  die  oorsaak  van  so  baie  kunsmatigheid  in 
die  vertolking  van  Shakespeare  se  dramas.  Die  akteurs  het  alte 
dikwels  sommer  hulle  eie  interpretasies  aan  sy  vers  gegee:  die 
vernaam-heid  van  sy  woorde  het  hulle  veronagsaam,  hulle  eie 
ruspunte  gemaak  m.a.w.  hulle  wou  Shakespeare  se  vers  in  prosa 
omskep.  Die  meeste  versdramas  is  seker  in  rymlose  verse  ge- 
skryf.  Waar  die  reëls  slegs  inligting  aan  die  gehoor  wil  verskaf 
of  wil  bydra  tot  die  onthulling  van  die  intrige,  moet  die  speler 
nie  toelaat  dat  die  vers  hom  hinder  om  die  inligting  duidelik 
te  verskaf  nie  bv.  as  Cleopatra  aan  Ismene  sê: 

Vandag  kom  hy  van  Spanje  terug  en  al  sy  vyande  is  dood: 

waarom  sal  huUe  dan  nie  juig  nie? 

Maar  waar  bly  hy?  Hy  moes  al  lank  by  my  gewees  het. 

( Caesar,  bl.  9) . 

is  dit  geen  poësie  nie,  en  seker  ook  nie  bedoel  om  dit  te  wees 
nie.  Selfs  in  passasies  waarin  argumente  voorkom,  is  die  grootste 
gedeelte  daarvan  om  iets  aan  die  gehoor  oor  te  dra.  Maar  waar 
die  emosie  barometries  tot  ’n  hoogtepunt  styg  en  suiwere  poësie 
word,  moet  die  speler  dit  as  sodanig  beskou  en  oordra  bv.  as 
Piso  Germanicus  aanspoor  sodat  Rome  nuut  en  skoongemaak 
kan  word  en  Germanicus  se  antwoord  in  die  volgende  stukkie 
lirisme  gegee  word,  verwag  ons  nie  dat  hy  dit  in  die  gesig  van 
Piso  gaan  voordra  nie: 

Die  nag  staan  oop  tot  teen  die  sterre  aan. 

Kyk  daar  hoe  stroom  die  melkweg  bó  die  land, 
so  anders  as  by  ons.  .As  jy  nou  sê: 

’Kyk  na  die  sterre’  — sou  dit  ’n  antwoord  wees 
Piso,  op  al  jou  politiek?  Sou  jy  verstaan? 

(bl.  99) 


Nee,  Van  Wyk  Louw  gee  self  die  aanwysing:  Germanicus 
staan  op  en  gaan  voor  die  venster  staan,  dan  kom  die  gevoels- 
woorde  vir  die  genot  van  die  gehoor.  Van  Wyk  Louw  is  geen 
studeerkamer-dramaturg  nie.  Hy  is  ’n  soort  Janus:  met  die  een 
oog  op  sy  dialoog,  die  ander  op  die  gehoor. 

Ten  slotte  ’n  voorbeeld  van  effektiewe  woordgebruik  uit 
Opperman  se  Periandros  van  Korinthe.  Periandros  wil  van  sy 
dogter  Hermionee  weet  watter  beweegredes  sy  gebruik  het  om 
sy  seun  Lukophroon  na  Korinthe  te  laat  terugkeer.  Haar  ant- 
woord  is  soos  volg : 

Dag  en  nag  het  ek  met  hom  gestry  en  hard  gepleit 
dat  die  genade  hoër  is  as  reg  en  die  geregtigheid, 
dat  hy  nog  maar  ’n  jongeling  is  en  nie  ’n  man 
dat  hy  téén  die  tiran  is,  maar  self  wreder  is  as  ’n  tiran, 
dat  mens  nie  die  bose  met  die  bose  moet  bestry  . . . 

(IV.  i.  56) 


Elke  dat  lei  ’n  argument  in  wat  geleidelik  al  sterker  op  die 
gemoed  van  die  seun  indruk  moet  maak  totdat  die  laaste  dat 
die  klimaks  inlei:  ’n  mens  moenie  die  bose  met  die  bose  bestry 
nie.  Verder  let  ’n  mens  op  hoe  doeltreffend  daar  op  die  woorde 
reg,  tiran  en  bose  gesinspeel  word,  woorde  met  ’n  graduele 
verskil  van  die  aardse  tot  die  bonatuurlike  wat  moet  dien  om 
die  argumente  indrukwekkender  te  maak. 

(5) 


Kortliks  nog  iets  oor  die  bewegings  en  gebarespel  op  die  ver- 
hoog  waarmee  die  dialoog  gepaard  gaan.  Stanislavsky  se  raad 
aan  akteurs  is:  When  you  are  in  verbal  intercourse  on  the 
stage,  spcak  not  so  much  to  the  ear  as  to  the  eye.*  Indien  ons 
woorde  slegs  as  tekens  van  klanke  beskou,  moet  hulle  ook  as 
tekens  van  bewegings  en  gebare  aanvaar.  Omdat  die  radio- 
drama  ’n  blinde  medium  is.  hang  sy  sukses  grotendeels  van  die 
stem  af;  die  vermoë  om  die  luisteraar  kineties  te  stimuleer  — 
dit  is  een  van  die  supplementêre  middele  om  die  betekenis  te 
verduidelik.  Met  dié  woorde  het  Stanislavsky  natuurlik  nie  be- 
doel  dat  die  akteur  soos  ’n  balletdanser  op  die  verhoog  moet 
rondspring  nie  (iets  wat  liewers  tuishoort  in  ’n  klug  soos  Piet 
se  Tante),  maar  nie  in  ’n  ernstige  drama  nie.  Hier  moet  die 
akteur  presies  weet  hoe  om  die  ewewig  te  bewaar.  Die  Griekse 
drama  het  die  gebaar  aan  bande  gelê,  maar  die  moderne  drama 
laat  die  spelers  groter  vryhede  toe.  Dis  veral  ’n  hulpmiddel  vir 
stilspel  wat  dikwels  in  ’n  drama  aangedui  word. 

Alhoewel  daar  tussen  beweging  en  gebarespel  geen  skerp 
skeidslyn  is  nie,  kan  mens  tog  duidelikheidshalwe  sê  dat  die 
gang  van  Karakters  van  en  na  mekaar  toe  as  beweging  be- 
stempel  kan  word,  terwyl  gebare  kinetiese  stimulering  beteken. 
Albei  openbaar  emosies.  Afwisselende  groepering  sal  altyd 
daartoe  bydra  om  die  gehoor  voor  te  berei  op  wat  daar  gaan 
volg.  As  daar  gesê  word  dat  die  groepering  op  die  verhoog 
goed  is,  word  daarmee  bedoel  dat  die  rangskikking  esteties 
bevredig,  maar  word  dit  as  spannend  bestempel,  berei  dit  die 
toeskouers  voor  op  wat  daar  gaan  gebeur.  Aan  dramatiese 
gebare  en  beweging  is  daar  gaan  vaste  reël  verbonde  nie;  elke 
dramaturg  sal  dié  aspekte  in  sy  stuk  na  goeddunke  aandui.  Aan 
die  ander  kant  is  dit  ook  vanselfsprekend  dat  geen  dramaturg 
’n  slaaf  van  die  verhoog  is  nie;  daarom  sal  hy  ook  nie  sy 
karakters  dienaars  van  sy  doel  maak  nie. 

Dit  het  al  aksiomaties  geword  om  te  sê  dat  ’n  regisseur  hom 
van  die  nodige  kennis  en  toerusting  moet  voorsien  alvorens  hy  ’n 
stuk  op  die  planke  bring;  aan  die  ander  kant  kan  dit  gerus  aan 
die  ernstige  teaterganger  gesê  word  dat  hy  hom  gerus  met  die 
nodige  kennis  moet  toerus  om  die  stuk  na  waarde  te  kan  skat. 

1 Building  a Character,  bl.l64. 

2 Vertaling  deur  C.  G.  S.  de  Villiers,  Nas.  Pers  1925. 

3 Vgl.  De  Klerk  se  vertaling: 

Terwyl  hy  hid,  kan  ek  dit  maklik  doen: 

ek  doen  dit  nou;  dan  vaar  hy  hemel  toe 

en  so  is  ek  gewreek  . . . 

4 Building  a Character,  bl.  164. 

T.  M.  H A R T : 


A.  A.  EN  D.  S.  OO  R 

„KRITERIA  VAN  DIE  KRITIEK” 


Die  artikels  van  A.  Alberts  en  D.  Spangenberg  bevat  ’n  paar 
dinge  wat  sekerlik  die  aandag  vra.  In  die  lig  van  die  ..opgejaag- 
de  belangstelling  in  die  territoriale  gebiede  onderkant  die  buik- 
gort”  (my  opregte  dank  aan  die  geëerde  redakteur  vir  sy 
positiewe  manifes)  raak  die  twee  here  selfs  aktuele  sake  aan. 
Indien  hierdie  aanraking  moet  vergeel  of  sonder  ’n  rimpeling  op 
die  literêre  dam  moet  verbygaan,  sou  dit  jammer  wees.  Miskien 
sou  die  opjaag  van  ’n  stofstorm  ook  nie  nodig  wees  nie,  maar 
laat  ons  hoop  dat  daar  ’n  paar  reëndruppels  mag  val  voordat 
alles  weer  verdwyn. 

My  bedoeling  is  geensins  om  te  antwoord  op  ’n  antwoord 
nie  en  selfs  (miskien)  nie  om  ’n  polemiek  (mag  ons  dié  kuns  in 
ere  hou)  te  ontketen  nie.  Tog  wil  ek  ’n  paar  gedagtes  kwytraak 
oor  die  eeue-oue  ,,twis  oor  die  verhouding  tussen  die  morele  en 
estetiese  waardes”  en  veral  oor  die  ,,verwarring”  van  die  ,,twee 
groepe  kriteria”. 

Hier  het  ons  nou  in  die  woorde  van  D.  S.  die  kern  van  sy 
betoog  en  antwoord  op  A.  A.  se  syns  insiens  verkeerde  op- 
vatting  dat  die  waarde  van  ’n  kunswerk  afhang  van  die  skrywer 
se  konsepsie  van  God.  Eintlik  tas  C.  M.  van  den  Heever  en 
die  res  van  die  ,,goeie  geselskap”  dan  ook  in  die  duister  omdat 
hulle  dit  ,,waag”  om  die  estetiese  en  godsdienstige  as  maatstaf 
te  neem  by  literêre  kritiek. 

As  ,,gegee”  kan  ons  nou  aanvaar:  twee  groepe  kriteria  nl. 
estetiese  en  etiese. 

Wat  nou  ,,bewys”  staan  te  word  voer  m.i.  weg  van  die 
praktiese  of  funksionele  literêre  kritiek  na  die  literêre  teorie. 

Nou,  op  dié  gebied  is  daar  ook  veel  gewerk;  so  ywerig  selfs 
dat  ’n  mens  nie  alles  kan  verwerk  nie.  Vir  my  doel  hier  wil  ek 
volstaan  met  ’n  gedagte  van  René  Wellek:  “We  must  return 
to  the  task  of  building  a literary  theory,  as  system  of  principles, 
a theory  of  values  which  will  necessarily  draw  on  the  criticism 
of  concrete  works  of  art  and  will  constantly  invoke  the  assistance 
of  literary  history.” 

Diegene  wat  kennis  dra  van  die  moderne  ontwikkelinge  op 
die  literatuurakker  sal  dadelik  besef  dat  hierdie  aanhaling  nie 
uit  die  bekende  en  hoogaangeskrewe  Theory  of  Literature 

(1949)  kom  nie.  Inderwaarheid  is  dit  uit  ’n  baie  resenter  uit- 
spraak,  gelewer  tydens  die  vierde  konferensie  van  die  Inter- 
national  Association  o[  University  Pro[essors  o[  English,  gehou 
in  Switserland  in  1959  en  gepubliseer  in  1961.  ( Bonnard  G.  A.: 
English  studies  Today.  Francke  Verlag  Bern,  1961). 

Tot  twee  jaar  gelede  was  die  nuwe  in  sekere  kringe  dus  die 
bese[  dat  daar  (nog)  geen  aanvaarbare  literére  teorie  is  waarop 
die  praktiese  kritiek  kan  berus  nie.  Met  hierdie  in  die  gedagte 
help  dit  nie  om  op  die  eeue-oue  estetiese  en  etiese  kriteria  staat  te 
maak  nie.  Veral  nie  as  die  estetiese  vir  die  een  (die  kunswerk) 
en  die  etiese  vir  die  ander  (die  mens)  uitgesonder  word  nie. 
Trouens,  so  ’n  standpunt  laat  ’n  mens  wonder  wat  vir  ’n  ding  die 
kunswerk  eintlik  is  — ’n  aanbiddelike  hemelgedroggie  of  a lá 
die  Tagtigers,  ’n  godheid.  Ek  was  nog  altyd  onder  die  indruk 
dat  ons  huidige  Sestig  nie  meer  die  kuns  as  outonome  iets  erken 
nie,  maar  dit  eerder  sien  as  ’n  mensgemaakte  ding.  Ongelukkig 
is  die  lyn  nog  nie  verder  deurgetrek  nie,  maar  dit  sou  net  logies 
wees  om  die  produk  dan  ook  ondergeskik  te  stel  aan  sy  maker 
soos  die  maker  ook  weer  aan  sy  Maker  ondergeskik  is. 

Op  soek  na  kriteria,  lyk  dit  vir  my,  moet  ons  die  kunswerk  en 
sy  maker  in  die  regte  perspektief  sien.  Dit  sou  ons  selfs  verder 
voer:  miskien  tot  waar  duideliker  as  tans  kan  omlyn  word  wat 
ware  kuns  is.  Wat  is  trouens  die  waarde  van  ’n  kunswerk  en 
dan  ^ vanselfsprekend  — die  waarde  van  kuns?  — Is  kuns, 
die  skrywe  van  en  oor  kuns  ’n  middel  om  ons  maandelikse 
begroting  te  laat  klop?  Is  die  algemene  besig-wees-met-die-kuns 
’n  manelletjie  of  soos  ’n  swart  vastelandse  motor  ’n  status- 
simbool?  Is  dit  ■ — prosa,  drama,  poësie,  musiek  en  wat  ook  nog 

— ’n  mode,  ontspanning,  tydmors  of  — dalk  ’n  spel,  ’n  suiwer 
spel,  gegrondves  in  ons  (die  mens  se)  hoër  doel? 

Vanselfsprekend  kan  die  soek  na  kriteria  lei  na  doolhowe 
waaruit  ’n  mens  moeilik  kan  loskom  en  deur  ’n  verhandeling  of 
ander  geleerde  betoog  slegs  dieper  kan  dwaal.  — Mag  die 
verlede  wat  deur  die  hede  nou  vir  die  toekoms  in  die  woorde  van 
Wellek  soek  na  ’n  nuwe  teorie  — as  voorvereiste  vir  die  praktyk 

— hier  as  voorbeeld  dien.  Waarom,  mag  ’n  mens  vra,  kon  ons 
nog  nie  ’n  aanvaarbare  teorie  vind  nie?  — Naas  die  verskillende 
ander  moontlike  redes  wat  daar  mag  bestaan  bv.  gebrek  aan 
belangstelling  (sic!),  lyk  dit  asof  ons  benadering  verkeerd  was. 

Maar,  mag  ’n  beterweter  vra,  is  dit  nodig?  Is  daar  dan  iets 
met  ons  (Afrikaanse)  kritiek  verkeerd,  so  verkeerd  dat  selfs 
ons  teorie  in  die  verband  oorboord  gegooi  moet  word?  Hierop 
kan  ’n  mens  naas  Wellek  verwys  na  prof.  A.  P.  Grové  se 
inougurele  rede,  die  steedsvoortdurende  geskryf  oor  die  saak, 
radiopraatjies  en  selfs  S,  Ignatius  Mocke  se  lesing:  Die  mode- 

kritiek  en  die  taak  van  die  kritikus  {Helikon  Sept.  1959). 

Ten  spyte  van  stilistiese  benaderings  op  linguïstiese  grond- 
slag,  beskouinge  oor  poësie  en  gestaltes  en  strominge  en  ,,close 
readings”  het  die  Afrikaanse  letterkundige  kritiek  ’n  punt  bereik 
waar  die  stroom  nie  meer  vloei  nie  en  die  dam  ,,in  die  rus 
van  die  eeue  gesus”  na  die  kwaak  van  groenpaddatjies  luister. 
En  solank  ons  peuter  met  brokstukke  wat  ons  hoër  geestes- 
aktiwiteite  betref,  is  ons  gedoem  om  na  groen  kwakies  te  luister. 

Vir  my  bly  daar  slegs  een  weg  oop:  die  soek  na  waardes  — 
wesenlike  waardes  — waarvolgens  die  skeppinge  van  die-mens- 
as-skepsel  beoordeel  kan  word.  Die  estetiese  kan  tog  slegs  be- 
staan  as  dit  ook  waar  is  — waar  volgens  hoër  norme  en  die 
wiskundige  een  plus  een.  En  die  etiese?  — Ook  die  etiese  is 
slegs  eties  as  dit  volgens  bepaalde  norme  waar  is.  Soe- 
kers  na  waarheid  dan?  — Ja,  maar  anders  as  in  die  verlede 
en  wel  met  die  hoër  doel  van  die  mens  in  die  gedagte.  Ook  ons 
soek  na  literêre  kriteria  moet  dus  gegrondves  wees  in  ons  hoër 
doel.  Slegs  so  (so  glo  ek)  kan  ons  die  literêre  spel  speel  — die 
literêre  spel  as  ordeskepping. 

BY  DIE  JONGERES:  STIEBEUEL  II 


Sewentien  jaar  gelede  het  Stiebeuel  1 by  die  Nasionale  Pers 
Beperk  verskyn  — ’n  bloemlesing  uit  die  werk  van  jong  digters 
wat  nog  nie  bundels  gepubliseer  het  nie.  Die  bedoeling  van  die 
bloemlesing  was  om  ’n  vorm  van  publikasie  tussen  die  tydskrif 
en  die  eerste  bundel  te  wees  waarmee  die  jong  digter  kritiek 
van  buite  op  sy  werk  kan  ontvang,  en  die  leser  ’n  oorsigtelike 
indruk  kan  kry  van  wat  die  jongeres  besig  was  om  te  doen. 
Sedertdien  het  party  van  die  Stiebeuel-digters  bundels  ge- 
publiseer  en  ’n  plek  in  ons  letterkunde  ingeneem,  terwyl  daar 
van  die  ander  nie  meer  gedigte  verskyn  het  nie. 

’n  Nuwe  geslag  jong  digters  is  nou  besig  om  hulle  talent  op 
die  proef  te  stel,  en  Nasionale  Boekhandel  Beperk  sou  graag  ’n 
tweede  Stiebeuel-bloemlesing  wil  publiseer  om  van  hulle  beste 
werk  onder  die  aandag  van  belangstellendes  te  bring. 

Die  samestellers  van  Stiebeuel  I,  prof.  D.  J.  Opperman  en 
mnr.  F.  J.  le  Roux,  sal  ook  die  tweede  Stiebeuel  saamstel.  Die 
uitgewers  sal  die  waardeer  om  vir  Stiebeuel  II  ’n  ruim  keuse 
van  gedigte  te  ontvang  van  jong  digters  wat  nog  glad  nie  of  net 
in  tydskrifte  gepubliseer  het. 

Die  gedigte  moet  voor  30  November  gestuur  word  aan  mnr. 
Jan  Scannell,  Nasionale  Boekhandel  Beperk,  Posbus  122,  Parow, 
of  aan  mnr.  Piet  Muller,  Nasionale  Boekhandel  Beperk,  Posbus 
9898,  Johannesburg,  van  wie  verder  besonderhede  verkry  kan 
word. 

NUWE  BOEKE 


Afrikaanse  Pers-Boekhandel, 

Johannesburg; 

1.  André  P.  Brink:  Sempre  Diritto, 
Italiaanse  reisjournaal. 

2.  W.  A.  De  Klerk:  Wanneer  See 
en  Branders  Dreun,  toneel,  R1.40. 

3.  Pierre  Fourie:  Vlug  eer  die  Dae- 
raad,  Roman,  R1.40. 

4.  Joharmes  Meintjies:  Gister  is  Van- 
dag,  roman. 

5.  George  Orwell:  Die  Opstand,  ro- 
man,  vertaal  en  verwerk  deur 
Taboureaux  Bruwer,  R1.25. 

6.  Gert  Pretorius:  Tot  siens  Boeta- 
tjie,  deel  III  — Boetatjie-trilogie, 
Rl.OO. 

7.  Klaas  van  der  Geest:  Sabotasie  op 
Old  Mike,  spanningsverhaal  ver- 
taal  uit  Engels,  R1.50. 

8.  Dolf  van  Niekerk:  Skepsels,  ro- 
man,  R1.50. 

Dagbreekpers,  Johannesburg: 

9a.  Dirk  Richard:  Die  Man  in  Saal 
Sewe,  verhale,  Rl.lO. 

9b.  Dirk  Richard:  Die  Gekneusde 
Jaar,  roman,  Rl.75. 

10.  Pieter  Venter:  Die  Blomblaar  is 
Kequiem,  gedigte. 

HAUM,  Kaapstad-Pretoria; 

11.  Marguerite  Duras:  Moderato  Can- 
tabile,  roman  vertaal  uit  Frans 
deur  André  Brink,  R1.60. 

Human  en  Rousseau,  Kaapstad; 

12.  André  P.  Brink:  Lobola  vir  die 
Lewe,  roman,  R2.10. 

13.  El.  Eybers:  Balans,  gedigte. 

14.  R.  Guillot:  Die  V erre  Noorde, 
roman  uit  Frans  vertaal  deur  E. 
du  Plessis,  R1.25. 

15.  Etienne  Leroux:  Sewe  Dae  by  die 
Silbersteins,  roman,  R1.80. 

16.  N.  P.  van  Wyk  Louw:  Tristia,  ge- 
digte. 

17.  Karl  May:  Deur  die  Woestyn,  ro- 
man  uit  Duits  vertaal  deur  A. 
Crafford,  Rl.25. 

18.  J.  Mario  Simmel:  Die  Vrou  van 
Julius  Brummer,  roman,  uit  Duits 
vertaal  deur  U.P.D.,  Rl.80. 

19.  Reiner  Zimnik:  Die  Beer  en  die 
Mense,  jeugverhaal  uit  Duits  ver- 
taal  deur  A.  C.  Human,  Rl.15. 


NasionaJe  Boekhandel,  Parow; 

20.  Nikolai  Gogolj:  Die  Jas,  novelle, 
uit  Russies  vertaal  deur  G.  P.  K. 
Kirsten,  90c. 

Suid-Afrikaanse  Boekesentrum, 

Kaapstad-J  ohannesburg. 

21.  J.  L.  C.  Strydom:  Mfundusi  Ma- 
levu,  roman. 

22.  Edmond  Roztand:  Die  Romanse 
oor  die  Muur,  blyspel  in  versvorm 
uit  Frans  verwerk  deur  S.  J. 
Pretorius,  Rl.OO. 

Tafelberg-Uitgewers,  Kaapstad: 

23.  André  Dhótel:  Reisigers  na  die 
Groot  Land,  roman,  uit  Frans 
vertaal  deur  André  P.  Brink, 
Rl.80. 

24.  Jan  Dobraczynski:  Werp  Jou 
Sorge  op  My,  roman,  uit  Pools 
vertaal  deur  Louis  Louw,  R2.10. 

25.  Leif  Hamre:  Vliegtuig  Gereed, 
Kadet  nr.  18,  Rl.25. 

26.  Leif  Hamre:  Blou  Twee  Spring 
Uit,  Kadet  nr.  17,  Rl.25 

27.  Kalie  Heese:  My  Seun  en  my 
Dogter  vra  vir  Tienderjariges. 

28.  Kalie  Heese:  Huweliksprobleme 
en  Huweliksgeluk. 

29.  Felix  Hoffmann:  Die  Wolf  en 
die  Sewe  Bokkies,  prenteboek  met 
verhaal,  uit  Duits  bewerk  deur  P. 
J.  Cillié,  Rl.50. 

30.  Janice:  Angelique,  prenteboek  met 
verhaal,  uit  Frans  deur  P.  J.  Cillié. 
R1.05. 

31.  Elsa  Joubert:  Suid  van  die  Wind, 
reisverhaal,  Rl.75. 

32.  Francis  Kalnay:  Ponie  van  die 
Vlakte,  Klein  Kadet  nr.  17. 

33.  J.  Krumgold:  Die  jongste  Wagter, 
roman,  uit  Amerikaans  vertaal 
deur  Hertzog  Venter,  Rl.50. 

34.  Freda  Linde:  Vreemdeling  in  my 
Stad,  essays,  Rl.35. 

35.  Anna  M.  Louw:  Die  voortreflike 
Familie  Smit,  ’n  vertelling,  Rl.50. 

36.  W.  E.  G.  Louw:  Onvoltooide  Ka- 
lender,  essays,  R1.35. 

37.  Sebastiaan  Sybeck:  Rolvark,  Klein 
Kadet  nr.  18,  Rl.15. 

38.  Ali  Mitgutsch:  Nico  kry  ’n  Skat, 
prenteboek  met  verhaal,  Rl.25. 

39.  Elise  Muller:  Die  Wilde  Loot, 
roman. 

40.  Otfried  Preuscher:  Die  Heksie  en 
die  Kraai,  Klein  Kadet  nr.  16. 

41.  Mari  Sandoz:  Die  perdevanger, 
Kadet  nr.  16,  Rl.35. 

42.  Dot  Serfontein:  Tiendes  van  Anys, 
roman. 

43.  Jan  J.  van  der  Post:  Agarob,  Kind 
van  die  Duine,  roman. 

44.  Petronella  van  Heerden:  Kers- 
snuitsels,  vertelling,  R1.75. 

/.  C.  van  Schaik,  Pretoria: 

45.  Mikro:  Die  Dames  Sestien,  twee 
kort  romans. 

Nederlandse  Werke; 

46.  Gaston  Burssens:  Posthume  Ver- 
zen,  A.  A.  M.  Stols/J.  P.  Barth, 
’s  Gravenhage. 


47.  Jhesus  Collacien,  laatmiddelceuse 
preekbundel  met  inleiding  en 
variante:  Dr.  A.  M.  Braaij,  Zwolse 
Drukken  nr.  40,  Tjeenk  Willink, 
Zwolle,  /23  ing. 

48.  Lodewyk  van  Deyssel:  Gedenk- 
schrijten  (2  delen),  met  inleiding 
en  aantekeninge  van  Harry  G.  M. 
Prick,  Zwolse  Drukken  nr.  4la 
4lb,  Tjeenk  Willink,  Zwolle,  /30 
ing.  (nie  afsonderlik  te  lewer  nie) 

49.  Albert  Westerlinck:  Po'étisch  Pa- 
norama,  bloemlesing  uit  die  dig- 
kuns  van  Suid-Nederland  (1830- 
1890),  Davidsfonds,  Leuven. 

50.  Wille,  Prof.  Dr.  J.:  Literair- 
Historische  Opstellen,  Zwolse 
reeks  nr.  13,  geb.  /21;  Uitgewer: 
Tjeenk  Willink,  Zwolle,  1963. 

DIE  AFRIKAANSE  S K R Y W E R S K R I N G 


Uittreksel  uit  Notule:  Hoofbestuursvergadering,  Pretoria,  17  Mei  1963. 

1.  Aanwestg:  Prof.  Abel  Coetzee  (voors.),  M.  S.  B.  Kritzinger  (Pretoria), 
P.  C.  Coetzee  (Pretoria),  F.  V.  Lategan  (Stellenbosch),  mnre.  J.  J.  Brits 
(Pretoria),  J.  A.  de  Coning  (Heidelberg),  M.  H.  O.  Preller  (Johannesburg), 
drr.  Jan  Kromhout  (Penningmeester),  P.  D.  Swart  (Sekretaris). 

2.  Voorshtersrede:  Die  voorsittersrede  word  eenparig  aanvaar  as  beleidsuiteen- 
setting  van  die  Hoofbestuur  (volgens  besluit  word  dit  in  hierdie  aflewering 
van  die  Tydskrif  gepubliseer). 

3.  Oorsig  van  jaar  se  werksaamhede:  i.  Die  voorsitter  het  persoonlike  vertoë 
gerig  i.v.m.  die  Wet  op  Publikasies  en  Vermaaklikheid  en  meegehelp  om 
volgens  wet  aan  dié  skrywer  toegang  te  verleen  tot  die  hof  wie  se  werk 
nadelig  getref  word;  ii.  vertoë  is  gerig  tot  die  Volksraadskomitee  wat  belas 
is  met  die  wysiging  van  die  Wet  op  Outeursregte  met  die  doel  om  te  ver- 
hoed  dat  uitgewers  van  boeke  bv.  ook  vertaal-,  film-  en  radioregte  kan  opeis 
sonder  om  daaroor  afsonderlik  te  vergoed,  en  om  skrywers  te  vergoed  wie  se 
manuskripte  aanvaar  word  en  dan  tog  nie  gepubliseer  word  nie;  iii.  die 

, redakteur  van  die  Tydskrif  verduidelik  wat  alles  plaasgevind  het  i.v.m.  die 
,,groep  jongeres”  se  medewerking  aan  Jaargang  1963/afl.  1 en  waarom  dit 
beëindig  is. 

4.  Bestuursverkiesing:  Voorsitter:  Professor  Abel  Coetzee;  Penningmeester  Dr. 
Jan  Kromhout;  Sekretaris:  Dr.  P.  D.  Swart  se  dienstermyn  verval  in  Sep- 
tember  1963  en  hy  stel  hom  nie  herkiesbaar  nie;  besluit  dat  die  Dagbestuur 
sy  opvolger  sal  aanwys. 

5.  Tydskrif  aan  lede.  Sodra  as  iemand  ophou  om  lid  te  wees  van  die  Afrikaanse 
Skrywerskring  sal  die  gratis  lewering  van  die  Tydskrif  aan  hom  gestaak 
word. 

6.  Geldsake.  Deur  nie  ’n  Hoofbestuursvergadering  te  hou  gedurende  1962  nie, 
kon  die  geldelike  tekort  uitgewis  word;  R25  is  gestort  in  ’n  fonds  om  nodige 
toerusting  te  koop  vir  Frans  Raman  — die  Kleurling-skrywer  wat  aan  die 
blind  word  is. 

7.  Werkgemeenskappe.  In  Johannesburg,  Pretoria,  Stellenbosch  en  Heidelberg 
word  goed  gewerk.  Potchefstroom  en  Bellville  is  nog  nie  herstig  nie. 
Voorbereidings  word  getref  vir  die  stigting  van  ander  werkgemeenskappe. 
Die  Stadsraad  van  Johannesburg  het  in  beginsel  aanvaar  om  ’n  gedenkplaat 
aan  te  bring  by  Maupertuus,  eertydse  stadswoning  van  wyle  C.  M.  van  den 
Heever. 

8.  Erelede.  Erelidmaatskap  van  die  Afrikaanse  Skrywerskring  word  aangebied 
aan  mnr.  J.  J.  Brits  (Pretoria),  Dr.  P.  D.  Swart  (sekretaris),  Dr.  André 
Demedts,  Dr.  W.  Nicoll  en  mev.  Minnie  Postma. 

9.  Vergoeding  van  Skrywers.  Professor  P.  C.  Coetzee  verduidelik  ’n  voorstel 
om  skrywers  te  laat  vergoed  volgens  aantal  keer  dat  ’n  werk  van  hom  deur 
’n  biblioteek  uitgeleen  word.  Hy  word  versoek  om  ’n  memorandum  hieroor 
op  te  stel  vir  voorlegging  aan  die  werkgemeenskappe. 

10.  Toekenning  aan  Dehuutskrywers,  Daar  word  besluit  om  ’n  vyfjaarlikse  toe- 
kenning  aan  die  beste  debuutskrywer  te  herroep,  en  in  die  plek  daarvan  te 
stel  ’n  medalje  aan  dié  uitgewer  wat  die  meeste  gedoen  het  om  die  belange 
van  skrywers  te  bevorder. 

11.  Die  volgende  jaarvergadering  word  gehou  in  Mei  1964,  moontlik  in 
Stellenbosch. 

É 1 I .( 


ALMAL  afhanklík  van 

Yersekering! 

DIE  SKOOLSEUN — vir  ’n  opvoeding  wat  nie  onder- 
breek  sal  hoef  te  word  nie. 

DIE  STUDENT — vir  ’n  beveiligde 
loopbaan.  Sy  studiegeld  word  gedek 
deur  die  polis  wat  in  sy  jeug  al 
uitgeneem  is. 

DIE  EGPAAR — vir  die  geldelike  beveiliging  van 
die  gesinnetjie  en  die  eiendom  wat 
hulle  met  soveel  sorg  en  opoflFering 
opbou. 

DIE  WEDUWEE— vir  ’n  leeftog 
vir  haarself  en  haar  kinders,  wat 
sy  bymekaar  kan  hou  en  onder 
haar  sorg  kan  opvoed. 

BEJAARDE — vir  die  onbekommerde  ou- 
dag  wat  hy  nou  kan  geniet,  danksy 
die  polis  wat  hy  nog  as  jongman 
uitgeneem  het. 

Vir  ELKEEN  is  daar  ’n  SANLAM-Polis! 


SAnfinm 


SUID-AFRIKAANSE  NASIONALE 

